 INVĂŢAREA UMANĂ - STRUCTURA ŞI DINAMICA EI, MECANISMELE ŞI CONDIŢIILE EI PSIHOLOGICE MECANISMELE PSIHICE – CARACTERIZARE GENERALĂ ŞI ROLUL LOR ÎN ÎNVĂŢARE Conceptul de învăţare Învăţarea nu este un fenomen specific uman, ci este prezentă şi la nivelul lumii animale, împletindu-se cu fenomenul adaptării Literatura de specialitate abundă în încercări de definire a învăţării Pentru om, învăţarea reprezintă o formă fundamentală de activitate psihică În sens larg, învăţarea reprezintă un proces evolutiv, de esenţă informativ-formativă, constând în recepţionarea, stocarea şi valorificarea, în mod activ şi explorativ, de către fiinţa vie a experienţei proprii de viaţă, care are ca rezultat modificarea selectivă şi sistematică a conduitei, perefcţionarea ei continuă sub influenţa acţiunilor variabile ale mediului Definiţia subliniază: a) este un proces individual, caracteristică valabilă şi la nivel uman unde acţiunile de instruire şi educare au un caracter psihosocial, interpersonal şi colectiv; b) este simultan un proces informativ şi formativ, adică cunoaştere şi sursă de noi structuri psihice şi psihocomportamentale pentru individ; c) este un proces perfectibil, deschis evoluţiei; d) este un proces continuu; e) este un factor determinant al dezvoltării psihice fiind orientată spre achiziţionarea de noi experienţe; f) are o finalitate adaptativă: învăţarea conduce la o mai bună adaptare la mediu; g) reprezintă o strategie de răspuns a organismului, nu doar la situaţiile comune şi constante din mediu, ci mai ales la situaţiile noi şi variabile; h) presupune o relaţie a individului cu mediu, un consum de energie fizică, nervoasă şi psihică; i) îndeplineşte o funcţie transformatoare atât la nivelul mediului, cât şi a individului şi a relaţiilor dintre acesta şi mediul extern; j) prezenţa factorului conştient reprezentat prin scop şi motivaţie proprie; k) învăţarea reprezintă una din condiţiile fundamentale şi indispensabile pentru realizarea potenţialităţilor din programul genetic al omului; l) este o activitate care presupune o desfăşurare procesuală, discursivă, fiind ghidată de legi interne şi dirijată şi optimizată prin modele şi programe; m) poate să aibă un dublu sens, adică se poate învăţa nu numai ce trebuie, ceea ce este folositor (învăţare pozitivă), dar şi ceea ce nu trebuie În sens restrâns, învăţarea reprezintă o activitate prin care se obţin progrese în adaptare şi care vizează achiziţia de cunoştinţe, operaţii intelectuale şi însuşiri de personalitate, achiziţii ce apar la nivelul individului ca valori personale obţinute prin exerciţii Definiţia evidenţiază caracterul transformator, modelator al învăţării şi diferenţiază această activitate de o serie de fenomene aparent asemănătoare, cum ar fi: adaptarea senzorială, maturizarea psihică, performanţa În această viziune, învăţarea este dependentă de percepţie, gândire, memorie, atenţie, se bazează pe aceleaşi operaţii şi mecanisme şi presupune aceeaşi structură şi desfăşurare ca şi gândirea Sub aspectul conţinuturilor, se învaţă tot ceea ce este specific uman: atitudini, sentimente şi pasiuni, emoţii, comportamente, operaţii şi acţiuni, priceperi şi deprinderi, convingeri, interese, valori, limbaj etc Practic, tot ceea ce nu este înnăscut, este achiziţionat prin învăţare Dacă omul ar fi lipsit de posibilitatea de a învăţa, acesta ar dispune doar de câteva reacţii înnăscute (instincte, reflexe necondiţionate), fiind nepregătit pentru a face faţă multiplelor solicitări care apar pe parcursul vieţii Psihologia studiază procesul învăţării ca activitate a celui care învaţă, urmărind modul cum se construiesc procesele, funcţiile şi însuşirile psihice ale personalităţii umane în cadrul activităţii orientate exclusiv spre scopuri de învăţare Aproape că nu există orientare psihologică (asociaţionistă, gestaltistă, behavioristă, psihanalitică, umanistă etc ) care să nu fi elaborat concepţii şi teorii, să nu fi montat experimente, să nu fi formulat argumente şi contra-argumente favorabile sau defavorabile promovării sau, dimpotrivă, combaterii diferitelor viziuni asupra învăţării De asemenea, aproape că nu există ramură a psihologiei care să nu fie interesată de problematica învăţării Psihologia generală o studiază din perspectiva mecanismelor şi legităţilor generale, independente de contextele particulare socioculturale sau situaţionale în care are loc Psihologia studiază învăţarea în situaţii sociale concrete, în relaţiile interpersonale, în contextele sociogrupale Psihofiziologia se concentrează asupra mecanismelor ei neurochimice şi energetice Psihologia muncii se preocupă mai ales de problematica învăţării şi reînvăţării unor mişcări, operaţii, acţiuni implicate în sistemul om-maşină-mediu; psihopatologia se apleacă asupra procesului de structurare a învăţării ca urmare a tulburării unora dintre funcţiile şi capacităţile psihice ale omului etc După cum observăm învăţarea constituie obiect de studiu pentru mai toate ramurile psihologiei Aproape nici una dintre ele, nu o abordează atât de profund, complex şi multilateral cum o face psihologia educaţiei şi aceasta pentru că ea cercetează acea vârstă din evoluţia ontogenetică a omului, la vârsta şcolară, când învăţarea apare ca activitate principală Problematica psihologiei educaţiei este extrem de vastă: de la concepţiile general teoretice cu caracter metodologic, la concepţiile referitoare la organizarea, realizarea practică şi evaluarea randamentului învăţării, totul intră în sfera de preocupări a psihologiei educaţiei Învăţarea şcolară Odată cu intrarea în şcoală, învăţarea devine un proces analitic, organizat, specializat, planificat şi finalist Învaţă şi preşcolarul dar pentru el activitatea dominantă este jocul, învăţarea fiind activitate subordonată celei ludice Învaţă şi adultul dar pentru el activitatea dominantă este activitatea productivă şi creativă Învăţarea şcolară sau didactică, constituie forma tipică de învăţare la elevi Se desfăşoară într- un cadru instituţionalizat, sub conducerea profesorului, fiind orientată de planuri de învăţământ, programe şi manuale şi urmăreşte asimilarea de către elevi a cunoştinţelor, deprinderilor, teoriilor, legilor, ca şi formarea operaţiilor mintale rezolutive, aplicative şi creative necesare progresului lor intelectual şi adaptativ Ea este concepută şi proiectată să decurgă într-un anume fel, ca activitate dominantă, condusă, dirijată şi evaluată de adult, în special de profesor Învăţarea şcolară tinde să devină autodirijată, autocontrolată şi autoevaluată Dacă accentul cade pe conţinuturile învăţării şcolare, adică pe stabilirea a ceea ce trebuie să preia elevii prin procesul de învăţământ, aspect care corespunde finalităţilor acestui proces atunci, din punct de vedere psihologic, important este faptul că, în spatele noţiunilor şi cunoştinţelor ştiinţifice achiziţionate de elev în şcoală se dezvăluie procedeele, normele şi modelele de acţiune specifice activităţii umane Prin învăţare şcolară elevul achiziţionează două tipuri de cunoştinţe: date, cunoştinţe factuale, referitoare la fapte, la fenomenele studiate, respectiv, cunoştinţe procedurale referitoare la strategiile şi procedeele utilizate în învăţare, la modurile de utilizare a datelor factuale, de analiză-evaluare şi de aplicare practică a acestora Dacă accentul cade pe latura procedural-acţională a învăţării şcolare, atunci importantă devine cunoaşterea operaţiilor şi procedeelor acţionale cognitive prin intermediul cărora elevul achiziţionează, prelucrează şi structurează sistemele de cunoştinţe, aplicându-le apoi la situaţii concrete de viaţă În componenţa învăţării intră variate tipuri de acţiuni şi operaţii (aritmetice, algebrice, gramaticale, de scris-citit, de analiză literară etc ), acţiunea fiind componenta principală a activităţii de învăţare A acţiona înseamnă a lucra cu obiectele, în plan concret sau cu înlocuitori ai acestora (noţiuni, simboluri, modele mentale, propoziţii), în plan mintal Acţiunile mentale se pot desfăşura în planul gândirii, memoriei, percepţiei, imaginaţiei etc Noţiunea, ca formaţiune cognitivă care reflectă însuşirile esenţiale ale unei clase de obiecte, fenomene, relaţii, este rezultatul unui proces de învăţare, prin elaborarea pe etape a acţiunii de învăţare Prin învăţare, se creează mecanismul psihologic al noţiunilor şi cunoştinţelor, care reprezintă suportul acţional creat în procesul operării cu obiectele sau cu înlocuitori ai acestora Concepţia formării în etape a diferitelor tipuri de acţiuni mentale îşi are originea în teoria lui L S Vîgotski referitoare la medierea proceselor psihice, la început prin obiecte materiale şi apoi prin formele de comunicare (externe şi interne) Etapele formării acţiunilor mentale sunt: acţiunea materială, acţiunea în planul vorbirii cu voce tare, acţiunea în planul limbajului intern Astfel, actul material este înlocuit printr-un act metal, obiectele prin structuri verbale Procesele psihice se formează pe calea trecerii şi integrării de la exterior la interior, adică de la acţiunile externe, efectuate în planul material al obiectelor, la acţiunile mentale, interne, efectuate în planul ideal, al imaginii şi noţiunii Această trecere nu reprezintă însă o simplă reluare, o repetare pasivă, o reluare în aceeaşi formă a conţinuturilor externe în plan mintal, ci o o transformare a procedeelor activităţii practice în fenomene psihice La rândul lui, Galperin formulează teoria formării dirijate, pe etape, a acţiunilor mintale, potrivit căreia în cadrul procesului instructiv-educativ o mare importanţă o are orientarea elevilor în sarcina didactică şi organizarea acţiunii cu stimulii: cu cunoştinţele, cu notele definitorii ale noţiunilor etc La început, o acţiune este materială, apoi se transferă în planul limbajului exterior, pentru ca în final să devină acţiune mintală internă prescurtată, automatizată şi generalizată Psihologul american Bruner emite o idee şi mai şocantă, cel puţin la prima vedere: oricărui copil, la orice vârstă, i se poate preda cu succes orice obiect de învăţământ, cu condiţia, adaugă el, ca acesta să fie transpus în unul din modalităţile de recepţionare, prelucrare şi transmitere a informaţiei specifice vârstei: acţional (practic), imagistic (iconic), simbolic (semiotic) Astfel se ajunge la conceperea învăţării ca producere şi creare de cunoştinţe Psihologia educaţiei trece, după cum putem observa, de la preluarea şi adaptarea unor teorii formulate în afara procesului instructiv-educativ, la elaborarea unor teorii proprii, izvorâte din necesităţile procesului învăţării realizat în şcoală Psihologia educaţiei se interesează apoi de fructificarea diferitelor tipuri, forme şi niveluri ale învăţării Există diferite tipuri de învăţare: învăţare de tip şcolar sau didactică şi o învăţare socială, învăţare pozitivă şi învăţare negativă, învăţare din proprie experienţă şi învăţare din experienţa altora La anumite niveluri de vârstă între acestea se creează o oarecare opoziţie: elevii mici, de pildă, tind să înveţe doar din experienţa altora, în principal al profesorului şi uneori al unui coleg cu rezultate mai bune la învăţătură Utilizarea doar a acestui tip de învăţare duce la o subordonare a elevului faţă de cadrul didactic, la accentuarea rolului pasiv al elevului în cadrul procesului de învăţământ Adolescenţii în schimb, exagerează rolul învăţării din experienţă proprie, refuzând experienţa altora, ceea ce se poate solda uneori cu stagnări şi chiar eşecuri în activitatea de învăţare De aceea este necesar să se îmbine, să se coreleze cele două tipuri de învăţare la orice nivel de vârstă În legătură cu formele învăţării, dacă avem în vedere conţinutul celor învăţate, putem vorbi de următoarele forme: perceptivă (învăţăm să observăm, să privim un tablou, să vedem, să ascultăm etc ), verbală (învăţarea utilizării diferenţiate a limbajul în funcţie de împrejurări), conceptuală (învăţarea de noţiuni, teorii, judecăţi, raţionamente), motorie (învăţarea de mişcări, operaţii şi acţiuni concrete, de gesturi, conduite expresive etc ) După modul de organizare a informaţiilor desprindem: învăţarea algoritmică (bazată pe parcurgerea riguroasă a unei succesiuni stricte de acţiuni şi operaţii până la ajungerea la rezultat); învăţarea euristică (bazată pe explorări şi tatonări, pe încercări şi erori, pe elaborări de planuri, pe alegeri de alternative considerate satisfăcătoare pornind de la nişte criterii de eficienţă stabilite); învăţarea programată (prin trecerea la o nouă secvenţă de învăţare numai după ce secvenţa anterioară a fost însuşită corect); învăţarea de menţinere (pentru a evita un eşec); învăţarea creatoare (inovatoare, activă, participativă şi anticipativă), învăţare prin descoperire, învăţare prin somn (hipnopedie) etc În psihologia învăţării există o varietate extrem de mare de clasificări, această varietate încercând să acopere şi să explice mai adecvat structura, conţinutul şi finalitatea actului învăţării, în funcţie de domeniul sau contextul în care se desfăşoară S Ball ierarhizează formele de învăţare sub aspectul complexităţii lor structurale şi funcţionale: învăţarea prin condiţionare clasică şi operantă, învăţarea senzorio-motorie, învăţarea observaţională, învăţarea de noţiuni şi principii, învăţarea de strategii rezolutive de probleme, învăţarea creativă Structurarea formelor învăţării dă posibilitatea următoarelor interpretări: formele mai simple de învăţare, situate la baza piramidei, sunt prezente în comportamentul învăţat într-o proporţie mai mare decât cele complexe; formele complexe ale învăţării apar le include pe acestea, dar sunt mai reduse ca număr Ierarhizarea piramidală a formelor învăţării sugerează o clasificare care nu este condiţionată de domeniul în care se obţin achiziţiile, deci are un caracter general şi implică existenţa unor mecanisme comune ale învăţării indiferent de forma sau tipul ei, fiind diferenţiate doar prin complexitate şi nu prin natura materialului de învăţat Capacitatea de învăţare variază în funcţie de vârstă: în cursul primilor ani de viaţă capacitatea de învăţare se manifestă pregnant Potrivit cercetărilor psihologice între 2-4 ani se achiziţionează jumătate din inteligenţa umană, între 4-8 ani 30 %, iar restul 20 % între 8 -16 ani Această dinamică a capacităţii de învăţare l-a determinat probabil pe Goethe să afirme că “dacă copiii ar creşte mai departe aşa cum se arată în primii ani de viaţă am avea numai genii” Învăţarea socială Elevul învaţă nu numai în cadrul organizat al şcolii, ci şi în multe alte contexte şi cu ajutorul multor persoane Practic elevul învaţă oricând, oriunde, orice şi de la oricine El învaţă la şcoală de la profesori, dar şi pe stradă, acasă, în tramvai, de la colegi, prieteni etc ; elevul învaţă cunoştinţe, deprinderi, valori, atitudini, comportamente relaţionale etc Pentru a acoperi această gamă largă de situaţii în care elevul învaţă se foloseşte conceptul de învăţare socială care reprezintă „procesul prin care sunt achiziţionate şi dezvoltate comportamentele individuale şi colective de natură cognitivă, afectivă, morală, profesională şi socială (Pavel Mureşan, 1980) Diferenţieri între învăţarea socială şi cea şcolară: - învăţarea socială are o sferă mai largă, fiind o noţiune gen care cuprinde în sfera ei învăţarea şcolară ca noţiune specie; - învăţarea şcolară (didactică) urmăreşte, în primul rând, formarea dimensiunii intelectual cognitive a personalităţii, în timp ce învăţarea socială vizează, mai ales, formarea dimensiunilor social- comportamentale, morale, afective ale personalităţii; - învăţarea didactică, în sensul ei general, se desfăşoară de la profesor la elev, cel care învaţă fiind practic elevul, în timp ce în învăţarea socială sensul de acţiune este bilateral, ambii parteneri învăţând; - învăţarea didactică poate avea loc şi în condiţii individuale, cea socială se produce numai în contexte interpersonale şi de grup, apărând ca interînvăţare; - dacă prin învăţare şcolară se însuşesc cunoştinţe şi noţiuni ştiinţifice, prin ceea socială se achiziţionează, de regulă, date de cunoaştere empirică; - învăţarea didactică are un scop instrucţional şi operaţional şi anume de a-l înzestra pe elev cu mijloace teoretice şi practice în vederea adaptării la solicitările socio-profesionale, în timp ce învăţarea socială are ca scop principal de a-l pregăti pentru existenţa în condiţiile vieţii sociale Conţinutul învăţării sociale are în vedere mai ales achiziţionarea de experienţe socio-umane cum ar fi: concepţii, stiluri şi moduri de viaţă, norme şi tradiţii socio-culturale, strategii de adaptare şi organizare şi în al doilea rând achiziţionarea de cunoştinţe ştiinţifice De regulă prin învăţare socială elevul achiziţionează „noţiuni empirice” pe care şcoala urmează să le filtreze şi decanteze pentru a înlătura reziduurile neştiinţifice din conţinutul lor Prin învăţarea socială învăţăm cum să ne comportăm în grup, cum să interacţionăm cu alţii, cum să ne adaptăm situaţiilor noi, cum să depăşim situaţiile conflictuale şi tensionale, cum să cooperăm etc De exemplu: pentru a fi capabil de cooperare, elevul trebuie să înveţe o serie de comportamente cum ar fi: să stabilească uşor contacte interpersonale, să-şi coordoneze eforturile cu ale celorlalţi în vederea atingerii scopului fixat, să înveţe să asculte pe ceilalţi şi să renunţe la un punct de vedere dacă acesta se dovedeşte a fi greşit etc Însuşirea acestor conţinuturi, a acestor atitudini este posibilă deoarece elevul este stimulat de o serie de nevoi spirituale fundamentale cum ar fi nevoia de afecţiune şi acceptare de cei din jur, de securitate, de succes, prestigiu etc Elevul nu-şi va putea satisface acest sistem de nevoi spirituale fundamentale decât recurgând la învăţarea socială Formele învăţării sociale Din perspectiva prezenţei sau absenţei intenţiei celui care învaţă, există o formă de învăţare socială spontană sau latentă (realizată de la sine), fără efort, fără ca elevul să-şi propună dinainte acest lucru şi o învăţare socială dirijată prin utilizarea deliberată şi anticipată a unor modele de acţiune şi influenţare educativă Dacă în învăţarea socială spontană apare riscul învăţării eronate, în învăţarea dirijată procesul învăţării corecte este mai sigur datorită conştientizării modelului respectiv de comportament De exemplu, aplicând un test sociometric într-o clasă de elevi, profesorul poate constata poziţia de izolat social a unui şcolar în sistemul de relaţii preferenţiale a grupului Conştientizând acest fapt, pe baza recomandărilor făcute de profesor, elevul îşi poate însuşi modalităţile comportamentale optime de integrare în grup Sub aspectul modului de achiziţie a experienţei, învăţarea socială poate fi: învăţare din experienţa altora sau învăţare din propria experienţă Din punct de vedere al semnificaţiei datelor şi conduitelor sociale învăţate, distingem alte două forme de învăţare socială: pozitivă, când se învaţă ceea ce trebuie, ceea ce e bun/bine, acceptat, corect, respectiv, învăţare negativă, în caz contrar Din perspectiva gradului de implicare situaţională a celui care învaţă, desprindem alte două forme de învăţare socială şi anume: învăţarea socială observativă, bazată pe observarea şi preluarea mecanică, prin imitaţie sau voluntară a unor comportamente ale altor persoane şi învăţarea socială participativă, bazată pe implicarea directă a celui care învaţă în situaţiile sociale respective Un rol important în cazul învăţării observaţionale îl are întărirea comportamentului respectiv de către profesor prin aprobare, dezaprobare, recompense sau sancţiuni morale, materiale, acceptarea, promovarea în grup sau marginalizarea etc Pe această cale se formează şi se schimbă majoritatea trăsăturilor de caracter În cazul învăţării participative, elevul ca membru al unui grup formal sau informal învaţă din ceea „ce face” şi „cum face” el, dar şi din ceea „ce fac şi cum fac alţii”, elevul fiind implicat în interacţiuni complexe cu ceilalţi membri ai grupului şcolar În concluzie vom reţine că învăţarea socială contribuie la dezvoltarea psihosocială a elevului, depăşind unilateralitatea altor forme de învăţare centrate mai ales pe dimensiunea intelectuală a personalităţii Corelarea învăţării didactice cu învăţarea socială este absolut necesară, numai efectele combinate ale acestora contribuind la dezvoltarea personalităţii, la buna funcţionare a relaţiilor interpersonale din grup, la crearea unui climat stenic de muncă, care este un important factor de eficienţă şi randament Condiţii ale învăţării: interne şi externe Fiind o activitate psihică complexă, învăţarea şcolară implică, toate procesele şi fenomenele psihice Ea este condiţionată de o serie de factori interni, dar şi externi: condiţiile de mediu în care se realizează învăţarea (mediu facilitator sau inhibitor), personalitatea profesorului, metodele utilizate şi stilul de predare al acestuia, programul de învăţare stabilit, factorii de grup şi de activitate şi interacţiune interpersonală intragrupală etc Din perspectiva psihologiei educaţiei accentul cade însă pe condiţiile interne ale activităţii de învăţare, pe mecanismele psihologice care intervin în dinamica acestui proces Dacă analizăm o secvenţă de învăţare vom constata că ea prezintă două aspecte solidare: aspectul procesual şi aspectul stimulativ şi reglator Aspectul procesual vizează implicarea proceselor cognitive şi intelectuale la actul învăţării (percepţii, reprezentări, gândire, memorie, imaginaţie şi limbaj) şi cuprinde cel puţin patru momente: a) perceperea sau recepţionarea materialului; b) înţelegerea acestuia; c) memorarea şi stocarea lui în memorie; d) actualizarea materialului sub forma recunoaşterii, reproducerii sau transferului de cunoştinţe şi deprinderi Dată fiind marea varietate a formelor învăţării, aceste momente sunt într-o anumită măsură convenţionale Ele se articulează atât de strâns, încât practic se contopesc în unul şi acelaşi proces de învăţare Aspectul reglator se referă la participarea proceselor şi funcţiilor psihice care au rol stimulativ şi reglator pentru actul învăţării: motivaţie, afectivitate, voinţă, atenţie I SUBSISTEMUL COGNITIV Cuprinde procesele de cunoaştere care au funcţii de reflectare a realităţii externe şi a propriului Eu fizic Procesele cognitive se împart în: procese senzoriale (senzaţii, percepţii), procese de trecere (reprezentările) şi procese cognitive superioare/ logice/ intelectuale (gândirea, memoria, imaginaţia) Procesele cognitive sunt mecanisme psihice informaţional-operaţionale care prelucrează informaţiile la nivel primar (senzaţiile, percepţiile, reprezentările) sau secundar (gândirea, memoria, imaginaţia) A PROCESELE SENZORIALE Senzaţiile sunt procese psihice senzoriale şi totodată imagini primare care furnizează şi conţin informaţii despre însuşirile concrete şi separate ale obiectelor şi fenomenelor în condiţiile acţiunii directe a stimulilor asupra analizatorilor Sunt procese psihice elementare, cele mai simple legături informaţionale ale omului cu realitatea externă şi cu propriul Eu fizic Trăind într-o realitate complexă, omul nu cunoaşte obiectele şi fenomenele lumii externe cu însuşirile lor izolate La individul adult, în condiţii normale, asupra simţurilor acţionează obiecte concrete pe care omul le reflectă în totalitatea însuşirilor lor sub forma percepţiilor, senzaţiile neexistând în stare pură Clasificarea senzaţiilor: După natura conţinutului informaţional, adică după ce tip de însuşiri concrete sunt semnalizate de acea modalitate senzorială: - senzaţii exteroceptive (furnizează informaţii despre obiectele şi fenomenele lumii externe): vizuale, gustative, auditive, olfactive, cutanate; - senzaţii proprioceptive (furnizează informaţii despre poziţia şi mişcarea propriului corp şi a diferitelor lui segmente): proprioceptive (informează despre starea de postură), kinestezice (despre mişcare), de echilibru; - senzaţii interoceptive (furnizează informaţii despre modificările din mediul intern al organismului): foame, sete, durere viscerală etc La baza senzaţiei se află sensibilitatea, funcţie specifică unui aparat specializat numit analizator alcătuit din următoarele componente: blocul receptor (veriga periferică), blocul intermediar subcortical (căile ascendente de conducere/căi aferente), blocul cortical (veriga centrală), veriga conexiunii inverse (rol în autoreglarea analizatorului) Percepţiile sunt procese senzoriale complexe şi totodată imagini primare care furnizează şi conţin informaţii despre totalitatea însuşirilor concrete ale obiectelor şi fenomenelor în condiţiile acţiunii directe a stimulilor asupra analizatorilor Percepţia este simultan proces psihic senzorial, dar şi rezultat al acestui proces, adică imagine psihică Imaginea perceptivă are următoarele caracteristici: - imagine primară: este rezultatul acţiunii directe a stimulilor asupra analizatorilor; - imagine concretă (intuitivă): furnizează informaţii despre însuşiri concrete ale obiectelor şi fenomenelor; - imagine sintetică: nu este o simplă sumă de senzaţii, ci o sinteză a acestora; - imagine unitară: reflectă obiectele ca un tot unitar; - imagine integrală: reflectă obiectele în totalitatea însuşirilor lor caracteristice; - bogată în conţinut: cuprinde informaţii atât despre însuşirile importante, cât şi despre cele de detaliu ale obiectelor; - structurată ierarhic: deoarece însuşirile unui obiect nu sunt toate la fel de importante şi nu comunică aceeaşi cantitate de informaţii, cele relevante ocupă prim planul imaginii perceptive, celelalte trecând în plan secund; - se formează „aici şi acum”, adică în contextul spaţio-temporal în care este plasat obiectul Roluri: Percepţia are un rol de cunoaştere, informând despre obiectele şi fenomenele lumii externe în integralitatea însuşirilor lor concrete şi caracteristice, precum şi un rol reglator pentru activitate contribuind la orientarea şi la buna desfăşurare a acesteia Formele complexe ale percepţiei sunt: - percepţia însuşirilor spaţiale ale obiectelor: percepţia formei, percepţia mărimii, percepţia tridimensionalităţii (volumului), percepţia poziţiei obiectelor în spaţiu, percepţia distanţelor; - percepţia timpului - percepţia mişcării Iluziile perceptive sunt situaţii de reflectare deformată a realităţii Pot fi: vizuale, auditive, tactilo- kinestezice, de mişcare etc Reprezentarea este un proces psihic complex de reflectare mijlocită şi selectivă sub formă de imagini schematice a însuşirilor concrete, mai mult sau mai puţin semnificative ale obiectelor şi fenomenelor, în absenţa acţiunii directe a stimulilor asupra analizatorilor Reprezentarea constituie primul nivel de organizare mintală autonomă, independentă de prezenţa şi acţiunea directă a stimulilor Sursa ei o constituie informaţiile furnizate prin senzaţii şi percepţii Aceste informaţii nu dispar însă fără urmă, ci sunt păstrate în memorie, unde vor fi supuse în continuare unor operaţii de prelucrare (analiză, comparare, selecţie, eliminare, schematizare, condensare etc ), rezultând în final o imagine calitativ nouă: imaginea reprezentării Aşadar, reprezentările nu sunt simple percepţii trecute şi reproduse din memorie, ci percepţii trecute, stocate, reorganizate şi prelucrate prin intervenţia unor operaţii intelectuale şi apoi actualizate Dacă reflectarea prin percepţie are un caracter direct, nemijlocit, reprezentarea este o reflectare mijlocită prin percepţie În ontogeneză, reprezentarea apare mai târziu decât percepţia (la sfârşitul primului an de viaţă), iar unele forme ale ei nu apar decât după ce operaţiile mintale au atins un anumit nivel de dezvoltare Reprezentarea este simultan proces psihic cognitiv, dar şi rezultat al acestui proces, adică imagine psihică Imaginea reprezentării are următoarele caracteristici: - imagine secundară: se formează în absenţa acţiunii directe a stimulilor asupra analizatorilor, pe baza imaginii perceptive; - imagine concretă (intuitivă, figurativă): furnizează informaţii despre însuşiri concrete şi caracteristice ale obiectelor şi fenomenelor; - imagine schematică: reprezentarea nu reflectă toate însuşirile obiectului, atât pe cele semnificative, relevante, cât şi pe cele secundare, accidentale, de detaliu, ci doar însuşirile semnificative, însuşirile de detaliu fiind înlăturate; - imagine unitară (integrală): reflectă obiectele ca un tot unitar; - imagine mai generală comparativ cu percepţia: dacă imaginea perceptivă reflectă însuşiri individual- particulare care conferă individualitate obiectelor concrete, reprezentarea reflectă şi însuşiri comune mai multor obiecte individuale dobândind astfel atributul generalităţii; - imagine mai palidă, mai ştearsă, mai pţin intensă comparativ cu imaginea perceptivă Dacă însă reprezentarea corespunde unor scopuri, motivaţii, interese semnificative pentru subiect, atunci imaginea reprezentării poate un grad crescut de intensitate şi de claritate; - imagine panoramică: reconstituie în plan mintal şi redă integral şi simultan toate informaţiile despre un obiect, în timp ce percepţia cuprinde doar acele însuşiri care pot fi percepute din poziţia pe care o avem faţă de acel obiect; - imaginea reprezentării oferă un volum mai mic de date, de detalii, de informaţii comparativ cu imaginea perceptivă; - dacă percepţia pare a ni se impune oarecum din afară, având oarecum un grad crescut de obiectivitate, reprezentarea este însoţită de conştiinţa absenţei obiectului şi a subiectivităţii ei; - reprezentarea posedă o mai mare subiectivitate în raport cu schema structurală a obiectului: dacă prin percepţie obiectul este reflectat aidoma, cu însuşirile lui exacte (de formă, culoare, mărime, volum etc ), în reprezentare acestea pot fi modificate în planul mintal al subiectului; - dacă perceţia se realizează „aici şi acum”, adică în contextul spaţio-temporal în care obiectul este perceput, neputând fi detaşată de acesta, în reprezentare acest lucru devine posibil Dacă din punct de vedere al conţinutului informaţional, reprezentarea se aseamănă cu percepţia, imaginea reprezentării reflectând tot însuşiri concrete, intuitive ale obiectelor şi fenomenelor, sub aspectul procesului de producere, reprezentarea se apropie de gândire, operaţiile intelectuale şi mecanismele verbale intervenind în formarea reprezentărilor Ea constituie o treaptă de trecere de la percepţie la gândire, de la cunoaşterea senzorială la cunoaşterea logică Reprezentarea dispune aşadar un grad crescut de generalitate comparativ cu imaginea percepţiei, apropiindu-se prin aceasta de concept şi anticipând formarea acestuia (o „anticameră” pentru noţiune, un „preconcept”) Rolul limbajului în reprezentare: În formarea reprezentărilor nu intervin doar operaţiile intelectuale, ci şi mecanismele verbale Denumirea obiectului prin cuvânt activează reprezentarea corespunzătoare, oferind imaginii sens şi semnificaţie Limbajul contribuie astfel la formarea reprezentărilor, evocă reprezentarea deja formată şi cerută de sarcinile activităţii desfăşurate, este instrument de organizare şi de transformare a imaginilor, de înlănţuire a lor etc Clasificarea reprezentărilor: 1 După analizatorul dominant: reprezentări vizuale, auditive, chinestezice (imagini mentale ale propriilor mişcări) etc 2 După gradul de generalitate: reprezentări individuale şi generale Reprezentările individuale sunt imagini ale unor obiecte concrete, singulare, reflectate cu însuşirile lor specifice Ele cuprind un număr crescut de detalii, însuşirile caracteristice, relevante nedetaşându-se prea uşor şi evident Reprezentările generale reflectă însuşiri şi caracteristici comune mai multor obiecte Au un grad crescut de generalitate, ele apropiindu-se cel mai mult de noţiunile din gândire şi stând la baza formării acestora În constituirea reprezentărilor generale intervin operaţiile intelectuale (selecţie, schematizare, eliminare, condensare etc ) Deşi cuprind însuşiri semnificative, relevante, caracteristice mai multor obiecte, acestea nu sunt încă însuşiri esenţiale, care apar abia la nivelul noţiunii 3 După operaţiile implicate în formarea lor: reproductive şi anticipative Imaginile reproductive evocă obiecte sau fenomene percepute anterior Pot fi statice, dinamice sau de transformare, ultimele formându-se mai târziu (7-8 ani) Imaginile anticipative sunt mult mai complexe şi se referă la obiecte, fenomene, situaţii care nu au fost percepute direct în experienţa anterioară Apar mai târziu (7-8 ani), formarea lor la elev trebuind sprijinită prin descrieri şi explicaţii verbale, prin oferirea de material didactic adecvat 4 După tipul de activitate în care se integrează: reprezentări literare, artistice, istorice, geografice, fizice etc 5 După procesul psihic în care se integrează: ale memoriei sau ale imaginaţiei 6 După prezenţa sau absenţa efortului voluntar: voluntare / involuntare Rolul reprezentărilor în activitatea mintală Reprezentările îndeplinesc un dublu rol: 1 rol de cunoaştere şi 2 rol de reglare 1 Ca proces de cunoaştere, reprezentarea furnizează informaţii despre însuşirile mai semnificative, caracteristice ale obiectelor şi fenomenelor percepute anterior, readucând în minte imagini ale acestora şi permiţând continuarea activităţii de cunoaştere în absenţa lor Astfel, reprzentările devin o sursă importantă de informaţii pentru gândire, care poate prelucra informaţii despre acestea şi în absenţa obiectelor Reprezentarea este însă şi un sprijin necesar în înţelegerea sensului cuvintelor (DEX) Reprezentările pregătesc şi uşurează generalizările din gândire, anticipând formarea noţiunilor Astfel, formarea unei noţiuni este precedată (se sprijină pe) de formarea imaginii reprezentării Reprezentarea constituie un punct de plecare şi un suport intuitiv pentru desfăşurarea raţionamentlor gândirii (ex: rezolvarea de probleme la geometrie) Reprezentarea este o sursă de informaţii şi pentru procesul imaginaţiei (repoductive şi creatoare), care combină şi recombină idei, imagini etc 2 Rolul reglator al reprezentării se manifestă sub două aspecte: a) în pregătirea mintală anticipată a acţiunilor, reprezentarea fiind un model mintal de desfăşurare a acestora; b) în coordonarea şi corectarea desfăşurării acţiunilor, reprezentarea devenind un reper mintal, un factor de comandă şi de control în funcţie de care se desfăşoară acţiunea, iar, atunci când e cazul, se efectuează corecţiile necesare B PROCESELE COGNITIVE SUPERIOARE (LOGICE) Memoria este procesul psihic care defineşte dimensiunea temporală a organizării noastre psihice, realizat sub forma întipăririi, stocării şi reactualizării informaţiilor Informaţiile senzorial-perceptive, imaginile, gândurile, ideile, emoţiile, mişcările prezente nu dispar fără urmă, ci sunt stocate, prelucrate şi apoi reactualizate prin mecanismele mnezice Memoria are un rol esenţial în viaţa psihică, ea reprezentând „piatra unghiulară a dezvoltării psihice” Reflectând trecutul, memoria dă posibilitatea întipăririi şi reutilizării întregii experienţe (trecute şi prezente) a personalităţii, contribuind la asigurarea continuităţii între ceea ce a fost, ceea ce este şi ceea ce va fi Ea împinge cunoaşterea mai departe, deoarece fără memorie omul ar trăi doar într-un continuu prezent, n-ar avea posibilitatea utilizării rezultatelor cunoaşterii sale anterioare, dimpotrivă, aceasta trebuind reluată de fiecare dată de la început Procesele (mecanismele) mnezice Memoria este un produs al dezvoltării social-istorice a omului Ea este un proces de reflectare selectivă, activă, mijlocită şi inteligibilă a experienţei anterioare, îndeplinind un rol esenţial în organizarea şi reglarea comportamentului, în adaptarea şi echilibrarea cu mediul înconjurător Memoria dispune de 3 mecanisme/procese mnezice: de întipărire, de stocare şi de reactualizare  Mecanismele de întipărire (memorare, fixare, engramare) Reprezintă primul proces pe care memoria îl pune în funcţiune, de buna lor realizare depinzând nu numai eficienţa celorlalte mecanisme, dar chiar a învăţării în ansamblul ei Memorarea nu este un proces pasiv, ci unul activ şi selectiv, care depinde de o serie de factori care o pot influenţa pozitiv sau negativ: 1 factori legaţi de particularităţile materialului de memorat: de natura lui (intuitiv/abstract, descriptiv/explicativ), de gradul de structurare (organizare) al materialului, de volumul acestuia, de gradul lui de familiaritate, de modul de prezentare al cunoştinţelor (simultan sau serial), de locul ocupat de informaţii (la începutul, la mijlocul sau la sfârşitul unui material) etc S-a constatat experimental că un material organizat, structurat, cu conţinut logic şi familiar este mai bine memorat decât unul neorganizat, nestructurat, inedit şi fără sens logic Totodată, s-a evidenţiat şi faptul că acţiunea independentă a acestor factori se soldează cu alte efecte decât acţiunea lor corelată De exemplu, degeaba un material este redus ca volum, dacă este insuficient organizat şi structurat, tot nu va putea fi reţinut De asemenea, dacă materialul dispune de un anumit grad de organizare şi structurare logică, dar nu prezintă interes pentru subiect, atunci asimilarea lui va fi dificilă 2 factori legaţi de particularităţile mediului în care are loc memorarea: poate fi o ambianţă stimulatoare, stenică, tonifiantă, încurajatoare sau, dimpotrivă, una neutră sau chiar inhibitoare; 3 factori legaţi de particularităţile psihofiziologice ale subiectului: stare de sănătate/boală, de odihnă/oboseală, de dispoziţia sa activă/pasivă, de gradul de receptivitate, de prezenţa motivaţiilor, intereselor, scopurilor etc  Mecanismele de păstrare (stocare, conservare, depozitare) Fac posibilă reţinerea pentru un timp mai scurt sau mai lung a celor memorate Păstrarea este tot un proces activ, deoarece implică organizarea şi reorganizarea celor memorate, includerea lor în noi sisteme de legături chiar dacă subiectul nu este conştient de acest lucru În ceea ce priveşte durata păstrării, există mai multe niveluri ale memoriei: 1 păstrare de scurtă durată (până la 8-10 minute), 2 păstrare de lungă durată (minute, ore, zile, ani, chiar toată viaţa) Corelat cu durata păstrării, există forme diferite de uitare: totală, parţială, momentană, recunoaşterile şi reproducerile false sunt tot forme de uitare Uitarea poate avea cauze diferite, ritmuri diferite de la individ la individ, în funcţie de particularităţile de vârstă sau de cele ale materialului memorat Materialul fără sens se uită aproape masiv imediat după învăţare şi apoi din ce în ce mai puţin pe măsura scurgerii timpului Cel mai eficient mijloc de combatere a uitării este repetiţia, care trebuie efectuată cu pauze, anumite forme de repetiţie fiind mai eficiente decât altele (mecanică sau logică, comasată sau eşalonată) şi fiind necesar şi un număr optim de repetiţii  Mecanismele de reactualizare (reactivare) Au rolul de a scoate la suprafaţă datele memorate şi păstrate în vederea utilizării lor Reactualizarea se face prin două forme: prin recunoaştere şi prin reproducere Prima presupune reamintirea în prezenţa materialului memorat, fiind deci mai uşoară, în timp ce reproducerea se realizează în absenţa materialului memorat Ambele se pot realiza cu sau fără efort voluntar şi dispun de grade diferite de precizie Formele memoriei se clasifică după mai multe criterii: 1 După prezenţa sau absenţa intenţiei, scopului şi efortului voluntar: a) memoria involuntară atunci când memorarea, stocarea şi reactualizarea se produc fără intenţie şi efort Eficienţa acestei forme depinde de gradul de implicare al subiectului în activitate sub aspectul intereselor, atitudinilor corespunzătoare etc ; b) memoria voluntară este subordonată scopului, intenţei şi controlului deliberat, presupunând depunerea unui efort neuropsihic special Intră în funcţiune mai ales în activităţile dificile, monotone, neinteresante, fiind indispensabilă învăţării eficiente 2 După implicarea sau neimplicarea înţelegerii: a) memoria mecanică: implică simpla repetare a materialului fără înţelegerea lui Este lipsită de durabilitate şi de eficienţă, conducând la învăţare formală, fiind reţinute doar formele verbale, textuale, nu şi conţinutul logic Este predominantă la vârstele mici, iar la adult este necesară atunci când materialul de memorat nu dispune prin el însuşi de sens logic b) memoria logică: este mult mai productivă şi mai eficientă (de aproximativ 20 de ori mai mare) decât cea mecanică, conducând la învăţare autentică (se reţin atât conţinutul logic, sensurile şi semnificaţiile celor memorate, cât şi forma verbală a materialului) De asemenea, este şi mult mai durabilă şi mai economicoasă sub aspectul timpului şi numărului de repetiţii necesare Oamenii se diferenţiază între ei şi din perspectiva unor însuşiri sau calităţi ale memoriei: volumul sau capacitatea de memorare, organizarea, gradul de structurare, supleţea, precizia şi rapiditatea memorării, durata şi trăinicia păstrării, exactitatea, fidelitatea şi promptitudinea reactualizării etc Fiecare trebuie să devină conştient de aceste calităţi şi să le dezvolte pe cele care sunt deficitare Imaginaţia este procesul psihic complex de elaborare a unor imagini, idei, planuri şi proiecte noi prin combinarea şi recombinarea într-o formă originală a datelor experienţei anterioare Prin imaginaţie omul îşi lărgeşte nelimitat posibilităţile sale de cunoaştere, încercând o viziune asupra viitorului, poate parcurge cu ochii minţii spaţii sau locuri pe care nu le-a văzut niciodată, poate obţine imagini ale unor locuri sau întâmplări care nici nu există în forma respectivă, fiind doar elaborate mental Elementele constitutive ale imaginaţiei îşi au originea în realitate Materialul de la care porneşte imaginaţia este furnizat de percepţii, reprezentări, de gândire şi memorie Caracteristic pentru imaginaţie este şi ansamblul de procedee (mecanisme) de combinare şi recombinare, de restructurare şi extrapolare a datelor experienţei anterioare Ansamblul procedeelor imaginaţiei alcătuieşte combinatorica imaginativă Formele imaginaţiei : 1 După prezenţa sau absenţa intenţiei şi a controlului voluntar, distingem forme ale imaginaţiei involuntare (visele din timpul somnului şi reveria) şi voluntare (imaginaţia reproductivă şi cea creatoare) 2 După gradul de activizare al subiectului: forme pasive (visele din timpul somnului şi reveria) şi active (imaginaţia reproductivă şi creatoare) 3 După domeniul în care se realizează: imaginaţie literară, ştiinţifică, tehnică, geografică, matematică etc Rolul imaginaţiei Imaginaţia are un rol fundamental în activitatea de cunoaştere a unor fapte, fenomene, realităţi viitoare Prin imaginaţie omul îşi stabileşte scopurile activităţilor, îşi elaborează planuri de acţiune viitoare etc Alături de gândire, imaginaţia este însă şi un proces fundamental pentru activitatea de creaţie, ambele procese fiind necesare, dar nu şi suficiente pentru creaţie Necontrolată de gândire, imaginaţia poate aluneca în eroare, se poate depărta foarte mult de real generând utopii, ficţiuni Gândirea este cea care fundamentează, verifică şi evaluează rezultatele imaginaţiei Gândirea este un proces psihic cognitiv superior, trăsătura distinctivă cea mai importantă a psihicului uman Ea reprezintă treapta logică a cunoaşterii Gândirea este procesul psihic de reflectare mijlocită, generalizată şi abstractizată a însuşirilor esenţiale, comune şi generale ale obiectelor şi fenomenelor şi a relaţiilor dintre ele sub forma noţiunilor, judecăţilor şi raţionamentelor (definiţie descriptiv-explicativă) Cunoaşterea umană nu rămâne la nivelul reflectării senzoriale Datorită gândirii, omul poate depăşi datele oferite nemijlocit de simţuri, poate pătrunde în esenţa fenomenelor, poate prevedea desfăşurarea lor viitoare Gândirea presupune relevarea unor însuşiri şi relaţii care nu sunt date perceptiv, ci sunt ascunse, implicite şi trebuie relevate pe alte căi, uzând de experienţă, de practică, de rezultatele cunoaşterii umane etc Gândirea realizează trecerea de la cunoaşterea concretului la abstract, de la singular la general, de la aspectele de formă la cele de conţinut, de la neesenţial la esenţial, de la exterior, variabil şi accidental la interior-invariabil Gândirea se caracterizează prin abstracţiune, generalizare şi organizare logică Ea depăşeşte concretul şi singularul şi, chiar atunci când se referă la un obiect singular, îl defineşte prin categorii generale indicând clasa din care acesta face parte şi raporturile în care este implicat Gândirea este un sistem ordonat de operaţii de prelucrare, interpretare şi valorificare a informaţiilor, bazat pe principiile abstractizării, generalizării şi anticipării şi subordonat alegerii alternativei optime din mulţimea celor iniţial posibile (definiţie operaţională) În această definiţie, accentul cade pe dobândirea şi ordonarea informaţiilor, pe găsirea răspunsului la o situaţie critică, aspecte în care se implică gândirea Dacă în rezolvarea situaţiilor comune, familiare, psihicul face apel la memorie, deprinderi etc , în soluţionarea situaţiilor noi, nefamiliare, el pune în funcţiune gândirea, care prin mecanismele sale logic-raţionale reuşeşte să depăşească dificultăţile Locul gândirii în cadrul SPU Gândirea ocupă un loc central în procesul cunoaşterii şi al activităţii umane deoarece ea antrenează toate celelalte mecanisme psihice cognitive, afective, motivaţionale şi volitiv-reglatorii în realizarea procesului cunoaşterii Constituindu-se ca un „stat major al SPU”, gândirea orientează, conduce şi valorifică maximal toate celelalte procese şi funcţii psihice Ca urmare a intervenţiei ei, percepţia devine observaţie, adică o percepţie cu scop, organizată şi sistematică, comunicarea informaţiilor dobândeşte înţeles subordonându-se prin gândire normelor logice, memoria intră în posesia unei forme superioare de memorare (memoria logică ce o depăşeşte pe cea mecanică), imaginaţia se adaptează necesităţilor realităţii, voinţa îşi precizează mai bine scopurile şi îşi fixează planurile folosindu-se de judecăţi şi raţionamente etc Laturile gândirii Gândirea are două laturi: una informaţională şi alta operaţională Prima dezvăluie conţinutul gândirii, format din „unităţi informaţionale” despre obiecte, fenomene, relaţii A doua latură relevă funcţionalitatea gândirii, faptul că ea implică transformări ale informaţiilor în scopul obţinerii unor produse cu ajutorul cărora să se asigure adaptarea la mediu  Latura informaţională a gândirii Conţine unităţile informaţionale de bază ale gândirii, componentele ei, care sunt diverse (concepte, simboluri, imagini, prototipuri, modele mintale, regula sau legea) Unitatea de bază considerată a fi însă cea mai reprezentativă pentru gândire este noţiunea (conceptul) Noţiunea este un model informaţional care integrează selectiv informaţii despre însuşirile esenţiale, comune şi generale ale unei clase de obiecte, fenomene, relaţii Noţiunea este un construct mintal, o entitate cognitivă, dar şi o entitate semantică, deoarece orice noţiune dispune de semnificaţii (înţelesuri) verbale referitoare la o clasă de fapte, obiecte, fenomene, relaţii Suportul conceptului este cuvântul sau expresia verbală, fapt care permite ca unul şi acelaşi conţinut al conceptului să fie totdeauna înţeles şi împărtăşit de toţi indivizii care vorbesc aceeaşi limbă Conceptele sunt importante deoarece ele ne ajută să generalizăm şi să relaţionam experienţele şi obiectele, fără ele fiecare obiect părându-ni-se unic Noţiunile din gândire nu sunt însă izolate, ci interdependente şi ierarhizate Ele se leagă unele de altele prin intermediul judecăţilor şi raţionamentelor, între ele stabilindu-se raporturi de coordonare, subordonare şi supraordonare Conceptele se dezvoltă şi perfecţionează permanent de-a lungul vârstelor, prin experienţă individuală şi învăţare cognitivă, schimbându-şi conţinuturile şi relaţiile dintre ele Clasificarea noţiunilor 1 După gradul de generalitate: noţiuni individuale, particulare, generale 2 După existenţa sau inexistenţa unui corespondent concret, imediat în realitate: noţiuni concrete şi abstracte 3 După modul de formare şi conţinutul lor: noţiuni empirice şi ştiinţifice Noţiunile empirice se formează pe căi neorganizate, prin comunicare interumană şi învăţare spontană, latentă, fiind numite şi pseudoconcepte, preconcepte sau concepte spontane, cotidiene Ele sunt saturate de experienţele individuale, deci puternic individualizate cognitiv, afectiv şi acţional Cuprind în conţinutul lor însuşiri neesenţiale, accidentale, concrete, particulare, locale, amestecate cu însuşiri esenţiale Au un caracter fragmentar, fiind fragile sub aspectul conţinutului, lipsite de o ierarhizare a însuşirilor reflectate Sunt specifice gândirii copilului care este incapabil de a face distincţia dintre însuşirile importante şi cele neesenţiale, acestea din urmă fiind considerate esenţiale Ca urmare a utilizării lor frecvente, noţiunile empirice capătă un grad de automatizare şi de rigidizare, transformându-se într-un fel de deprinderi intelectuale care pot fi reactualizate şi folosite, dar nu şi explicate Sunt limitate sub aspectul cunoaşterii, putând fi prezente şi în gândirea adultului Noţiunile ştiinţifice cuprind doar însuşirile esenţiale ale obiectelor şi fenomenelor, legităţile acestora, invarianţii, în conţinutul lor impunându-se semnificaţia obiectivă a acestora (exemplu: în noţiunea de ceas nu intră însuşiri legate de forma, mărimea, tipul lui: de mână, de buzunar, de perete, cronometru etc , ci numai ce este comun şi esenţial la toate ceasurile şi le deosebesc de toate celelalte obiecte, anume că servesc la măsurarea timpului) Însuşirile generale sunt extrase din cele particulare prin procese de analiză şi sinteză, comparaţie, generalizare, abstractizare şi concretizare Aceste noţiuni se formează pe căi organizate şi sistematice, dirijate conştient de adult sau în procesul de învăţământ Dispun de grade diferite de abstractizare şi de generalizare şi sunt flexibile, dinamice, organizate şi structurate sub aspectul conţinutului, nefiind izolate, ci organizate în reţele şi sisteme Cu cât în sistemul cunoştinţelor unei peroane sunt mai multe noţiuni ştiinţifice, generale, cu atât gândirea sa este mai suplă, mai flexibilă Gândirea debutează cu empiricul, dar nu trebuie să rămână la el, ci trebuie să facă saltul spre ştiinţific În formarea noţiunilor ştiinţifice la elevi se porneşte de la îmbogăţirea, şi corectarea continuă a cunoştinţelor empirice, transformarea lor în noţiuni ştiinţifice prin eliminarea reziduurilor neştiinţifice din conţinutul noţiunilor empirice Noţiunile empirice au rol de premisă, de factor facilitator care deschide şi pregăteşte operaţional însuşirea noţiunilor ştiinţifice, dar pot fi şi o piedică, dacă nu sunt depăşite Adesea noţiunile empirice sunt atât de înrădăcinate şi de puternice în gândirea unei persoane, încât ele întârzie sau chiar împiedică formarea celor ştiinţifice sau le elimină pe acestea, înlocuindu-le  Latura operaţională a gândirii Cuprinde ansamblul operaţiilor mentale de transformare a informaţiilor, de relaţionare, prelucrare, interpretare, combinare şi raportare a noţiunilor în vederea obţinerii de noi cunoştinţe sau a rezolvării de probleme Operaţiile fundamentale ale gândirii sunt: analiza, sinteza, comparaţia, abstractizarea, generalizarea, concretizarea logică Aceste operaţii sunt prezente în orice act de gândire Analiza este operaţia mintală de descompunere a unui întreg în părţi componente în vederea determinării proprietăţilor esenţiale, a semnificaţiei fiecărui element în cadrul întregului Sinteza este operaţia de recompunere, de reorganizare mintală a unui întreg pornind de la elemente sau însuşiri date izolat Analiza şi sinteza sunt operaţii corelative Comparaţia constă în apropierea pe plan mental a două obiecte, fenomene, clase în scopul extragerii asemănărilor şi deosebirilor Abstractizarea este un tip superior de analiză, o analiză a esenţialului prin care sunt reţinute, selectate însuşirile esenţiale şi eliminate cele neesenţiale Abstractizarea se orientează pe verticală, de la însuşiri variabile, accidentale, neesenţiale, de suprafaţă ale obiectelor şi fenomenelor la însuşiri invaribile, esenţiale, de profunzime ale acestora, rezultatul ei fiind noţiunea sau ideea Generalizarea este un tip superior de sinteză ce constă în extinderea unei însuşiri sau relaţii esenţiale, comune şi abstracte, constatată într-un număr de cazuri particulare la o întreagă clasă de obiecte, fenemene, relaţii Abstractizarea şi generalizarea sunt operaţii corelative Dacă prin abstractizare gândirea realizează saltul de la concret la abstract, prin generalizare se trece de la cunoaşterea individualului (particularului) la cunoaşterea generalului Concretizarea logică este operaţia de aplicare a noţiunilor, principiilor şi legilor generale în analiza, interpretarea şi explicarea realului, cu diversitatea cazurilor şi formelor sale particulare Prin concretizare, gândirea parcurge drumul de la abstract la concretul logic (şi nu la concretul senzorial iniţial), care redă obiectul în multitudinea determinărilor sale iniţiale Gândirea dispune însă şi de o serie de operaţii instrumentale care se realizează în cadrul celor fundamentale, particularizându-se în funcţie de domeniul cunoaşterii în care este implicată gândirea Acestea sunt operaţiile algoritmice (succesiune strict determinată de operaţii care odată parcurse conduc la obţinerea rezultatului corect) şi operaţiile euristice (operaţii plastice şi deschise, flexibile, de tipul explorării şi ipotezei, pentru care metoda de lucru nu este dată dinainte, ci se prefigurează din mers) Activităţile gândirii Acestea sunt: formarea noţiunilor (conceptualizarea), înţelegerea, rezolvarea de probleme şi creaţia o Formarea noţiunilor din gândire se sprijină pe capacitatea de abstractizare a însuşirilor unei clase de obiecte care sunt apoi încorporate într-o idee-concept Noţiunile se formează pe parcursul dezvoltării psihice a copilului, prin acumulare de experienţă şi învăţare cognitivă, prin comunicare, prin însuşirea limbii şi culturii Formarea noţiunilor, a sistemului de cunoştinţe se sprijină pe operaţiile de abstractizare şi de generalizare ale gândirii, de aceea noţiunile nu se pot forma în gândirea copilului decât după ce operaţiile gândirii au atins un anumit nivel de organizare şi de dezvoltare o Înţelegerea este un proces caracteristic gândirii, ea asigurând buna desfăşurare a celorlalte activităţi A înţelege înseamnă a conştientiza, a integra o noţiune, o idee într-un sistem de cunoştinţe, a desprinde semnificaţiile noilor informaţii prin relaţionarea lor cu cele însuşite anterior Înţelegerea se adânceşte pe măsura sistematizării datelor vechi şi odată cu includerea noilor elemente în sistemele de noţiuni, legi şi relaţii anterior însuşite Bogăţia şi varietatea cunoştinţelor învăţate în experienţa anterioară constituie o condiţie esenţială pentru înţelegerea noilor informaţii Formele înţelegerii 1 După modul de realizare înţelegerea poate fi: a) spontană, imediată, ce nu necesită timp şi efort mintal, operaţiile mintale realizându-se rapid şi automatizat; b) discursivă, multifazică, ce necesită timp şi efort mintal, precum şi parcurgerea unor etape Este prezentă atunci când materialul este greu accesibil sau dificil Este specifică învăţării şcolare 2 După posibilitatea exprimării: înţelegere implicită şi explicită o Rezolvarea problemelor Ocupă un loc central în psihologia gândirii, aceasta neintrând în funcţiune decât în situaţiile problematice care cer o anumită soluţionare Prin problemă sau situaţie-problemă se înţelege un obstacol cognitiv, o dificultate teoretică sau practică, o lacună în cunoaştere Problema apare atunci când există o neconcordanţă între mijloacele intelectuale sau practice de care dispune subiectul la un moment dat, mijloace care se dovedesc insuficiente pentru soluţionarea şi depăşirea situaţiei şi atingerea scopului Rezolvarea de probleme este un proces multifazic care cuprinde următoarea succesiune de etape: definirea problemei, formularea ipotezelor şi a procedeelor de rezolvare şi testarea lor teoretică sau practică, conturarea unei strategii de rezolvare a problemei, rezolvarea efectivă a problemei, obţinerea rezultatului final şi evaluarea acestuia, elaborarea concluziilor pentru viitor o Creaţia Este activitatea la care gândirea participă alături de imaginaţie, dar şi de alte procese psihice, gândirea orientând, verificând şi fundamentând în procesul creaţiei rezultatele imaginaţiei Limbajul este activitatea de comunicare interumană realizată prin intermediul limbii Raporturile dintre limbă şi limbaj Deşi legate între ele, limbajul şi limba sunt realităţi distincte Limbajul nu poate fi conceput fără limbă, dar însuşirile şi funcţiile limbajului nu pot fi atribuite în întregime limbii, tot aşa cum nici proprietăţile esenţiale ale limbii nu pot fi puse pe seama limbajului În timp ce limba este un sistem de mijloace lingvistice (fonetice, lexicale şi gramaticale) istoriceşte constituit, cu ajutorul cărora se realizează comunicarea dintre oameni, adică limbajul, acesta din urmă este o manifestare individuală a limbii sau “limba în acţiune” (S Rubinstein), adică aplicarea, utilizarea concretă a elementelor limbii de către individ în procesul comunicării Dacă limba este un fenomen extraindividual, obiectiv în raport cu individul (limba depinde de existenţa unui popor), ea trebuind învăţată, însuşită, limbajul este un fenomen individual sub aspect psihologic şi fiziologic, deoarece ţine de modul în care fiecare individ foloseşte resursele limbii în procesul comunicării sale cu ceilalţi Transformarea elementelor limbii în elemente ale limbajului presupune asimilarea şi conştientizarea de către individ atât a laturii fizice (fonetico-grafice) a cuvintelor, cât şi a celei semantice (a conţinuturilor cognitive la care cuvintele se referă, a înţelesurilor lor) Totodată, însuşirea limbii implică şi combinarea elementelor ei (a cuvintelor) după o serie de reguli logico-gramaticale, fapt care permite în evoluţia psihică trecerea de la structuri semantice simple (de la cuvinte izolate), la structuri semantice complexe (propoziţii, discursuri, fraze, texte etc ) Limbajul verbal este o conduită specific umană de tip superior care organizează, direcţionează şi ierarhizează toate celelalte componente ale sistemului psihic uman Gândirea umană este prin excelenţă o gândire verbală Relaţia dintre gândire şi limbaj este atât de strânsă încât nu putem concepe aceste fenomene unul fără celălalt Nu putem vorbi de procesul de formare a noţiunilor, de realizarea de judecăţi şi raţionamente, de abstractizări şi generalizări, de înţelegere şi soluţionare de probleme fără limbaj Dar şi celelalte procese şi funcţii psihice (imaginaţia, memoria, reprezentări, voinţa etc ) sunt influenţate şi organizate calitativ de limbaj Însăşi personalitatea umană se formează şi se exteriorizează prin intermediul limbajului Principiul verbalizării are o importanţă majoră pentru procesul instructiv-educativ care este prin excelenţă un proces de comunicare, chiar dacă acesta nu se realizează numai prin intermediul limbajului ci şi prin alte mijloace non-verbale (mimică, pantomimică, gesturi, expresii emoţionale etc ) Funcţiile limbajului Limbajul îndeplineşte o serie de funcţii: de comunicare, cognitivă, simbolic-reprezentativă, expresivă (afectivă), reglare-autoreglare, ludică, dialectică, catharctică Funcţia de comunicare constă în faptul că prin limbaj omul îşi exteriorizează conţinutul reflectoriu al tuturor proceselor psihice (cognitive, afective, motivaţionale, voliţionale), îşi dezvăluie aspecte legate de însuşirile sale psihice Funcţia de cunoaştere se referă la faptul că deşi realitatea nu este cunoscută direct prin limbaj, ci prin intermediul proceselor cognitive, totuşi prin vehicularea cunoştinţelor de la o persoană la alta limbajul facilitează cunoaşterea Rezultatele activităţii de cunoaştere obţinute prin percepţie, gândire, imaginaţie, memorie etc , se fixează în cuvinte, operaţiile gândirii sunt facilitate şi mediate de limbaj, explorarea şi investigarea realităţii se face prin limbaj, ca şi îmbogăţirea şi cristalizarea cunoaşterii Fără limbaj cunoaşterea realităţii înconjurătoare ar fi mult îngreunată (ex activitatea intelectuală la surdomuţi este slab dezvoltată) Funcţia de reglare şi autoreglare se referă la faptul că prin limbaj omul poate influenţa, determina, conduce, interveni asupra conduitelor celorlalţi, dar şi asupra propriilor stări şi trăiri psihice sau comportamente Limbajul se dovedeşte astfel un „instrument” prin care omul acţionează asupra conduitelor celorlalţi şi a propriei conduite Funcţia expresivă se referă la manifestarea prin limbaj a unor stări şi trăiri afective, la fel ca şi prin comportamente expresive nonverbale (mimică, pantomimică, postură) Formele limbajului După criteriul perceperii sau neperceperii lui de către cei din jur, limbajul poate fi extern sau intern La rândul lui, după natura suportului fizic al cuvintelor, limbajul extern poate fi oral şi scris, iar în funcţie de adresabilitatea sa, limbajul oral poate fi dialogat, monologat şi colocvial Formele de limbaj extern sunt vorbirea şi scrierea, iar cele de limbaj intern audierea şi citirea Limbajul extern îndeplineşte toate funcţiile descrise mai sus dar esenţiale sunt funcţia de comunicare şi cea de reglare Limbajul intern îndeplineşte în principal funcţiile cognitivă şi autoreglatoare Cercetări riguroase de psihofiziologie au evidenţiat rolul jucat de limbajul interior în activitatea voluntară a omului Limbajul intern este asonor, are o desfăşurare rapidă (viteză de sute de ori mai mare decât limbajul oral şi scris), prescurtată, schematică, o structură gramaticală simplificată, este centrat pe acţiuni (în limbajul intern predomină verbele şi adjectivele, în timp ce substantivele sunt puţin numeroase), fiind caracterizat prin ideomotricitate Notă: A se vedea „Cerinţe psihopedagogice privind utilizarea limbajului de către profesor” în cartea „Psihologia educaţiei”, autori: Dumitru Vrabie, Corina Ştir, Ed Fundaţiei Universitare „Dunărea de Jos” Galaţi, 2005, B SUBSISTEMUL STIMULATIV- ENERGIZANT MOTIVAŢIA La baza tuturor faptelor, acţiunilor, comportamentelor umane se află totdeauna o serie de mobiluri interne care impulsionează activitatea şi o susţin din punct de vedere energetic În psihologie, motivaţia răspunde la întrebarea „de ce?”: de ce un individ reacţionează într-un anumit mod la un anumit stimul?, de ce persoane diferite reacţionează diferit la unul şi acelaşi stimul?, de ce una şi aceeaşi persoană reacţionează diferit, în momente diferite, la acelaşi stimul ? Toate aceste întrebări privesc motivul acţiunii, cauza sau determinarea acesteia Nici un act comportamental nu apare şi nu se manifestă de la sine, fără o anumită stimulare, direcţionare şi susţinere energetică Chiar în absenţa unui obiectiv sau scop, un comportament dispune întotdeauna de un factor determinativ, cauzal Aceasta este tocmai motivaţia Prin urmare, nu este suficient ca scopul unei activităţi să fie clar, corect şi riguros formulat pentru ca activitatea să se desfăşoare normal şi mai ales eficient Dacă lipseşte stimularea şi susţinerea energetică necesară realizării scopului, activitatea nu va fi dusă la îndeplinire În mod asemănător, chiar dacă omul dispune de instrumente intelectuale bine dezvoltate (o gândire flexibilă, o bună memorie, o observaţie fină, o imaginaţie bogată, precum şi cunoştinţe, deprinderi, priceperi şi abilităţi variate), dacă nu este activat, stimulat, impulsionat de ceva anume pentru a munci, învăţa sau crea, el nu va obţine performanţele dorite Tocmai aici intervine motivaţia Într-un sens larg, înţelegem prin motivaţie „totalitatea mobilurilor interne ale conduitei, fie că sunt înnăscute sau dobândite, conştientizate sau neconştientizate, simple trebuinţe fiziologice sau idealuri abstracte” (Al Roşca, 1965) Motivaţia reuneşte aşadar ansamblul mobilurilor interne ale conduitei (trebuinţe, motive, tendinţe, impulsuri, intenţii, dorinţe, valenţe, interese, convingeri, aspiraţii, idealuri, concepţii generale despre lume şi viaţă) care stimulează, declanşează din interior, susţin energetic şi orientează faptele, comportamentele şi acţiunile umane Orice act de conduită este motivat Chiar dacă uneori nu ne dăm seama de ce facem o acţiune sau alta, chiar dacă nu conştientizăm toate motivele acţiunilor noastre, aceasta nu înseamnă că motivaţia este absentă Individul uman nu se află la discreţia stimulărilor din mediul exterior Există o distincţie între stimulările externe, pe de o parte, şi condiţiile interne, pe de altă parte În determinismul complex al conduitei, factorii externi (obiectele, fenomenele şi situaţiile lumii externe) reprezintă date ale mediului, cauze externe, în timp ce motivele ţin de factorul intern, de condiţiile interne, care se interpun între stimulii externi şi reacţiile persoanei Aşadar, sursa acţiunilor umane nu trebuie căutată doar în afara sau în interiorul organismului, ci în interacţiunea dintre cauzele externe şi condiţiile interne Întotdeauna stimulările (cerinţele) externe acţionează prin intermediul condiţiilor interne ale persoanei (S→P→ R) Acest principiu cu valoare axiomatică în psihologie evidenţiază faptul că stimulii externi nu ajung să declanşeze direct comportamentul, ci doar după ce au fost selectaţi, filtraţi prin ansamblul condiţiilor interne, adică după ce se realizează raportarea lor la interesele, trebuinţele, dorinţele, aspiraţiile, motivele persoanei Conduitele umane sunt însă plurimotivate, deoarece la baza lor nu se află niciodată un singur motiv, ci o multitudine de motive, care nu acţionează independent unele de altele, ci interdependent, formând în structura personalităţii adevărate reţele, configuraţii sau constelaţii motivaţionale Acest fapt explică varietatea enormă a comportamentelor umane Motivele îndeplinesc două funcţii: o funcţie de activare (stimulare) şi de mobilizare energetică, precum şi o funcţie de direcţionare (orientare) a conduitei Motivul prezintă aşadar două laturi solidare: energetică şi direcţională Motivele umane sunt extrem de variate: individuale şi sociale, inferioare şi superioare, minore şi majore, egoiste şi altruiste, conştiente şi inconştiente etc În ansamblul personalităţii, motivaţia are rol de declanşare, susţinere şi orientare a acţiunilor, precum şi o funcţie de autoreglare a conduitei, prin care se imprimă conduitei un caracter activ şi selectiv Esenţial pentru motivaţie este faptul că ea stimulează şi declanşează acţiunea, iar acţiunea prin intermediul conexiunii inverse influenţează însăşi baza motivaţională şi dinamica ei Formele motivaţiei  Motivaţia pozitivă – motivaţia negativă Motivaţia pozitivă este produsă de stimulări premiale (recompensă, încurajare, laudă, susţinere afectivă, apreciere pozitivă, acordarea respectului etc ), având efecte stimulative în planul performanţelor activităţii şi al relaţiilor interumane Motivaţia negativă este determinată de stimulări negative (pedeapsă, mustrare, critică, interdicţie, sancţiuni, ignorare etc ) care produc efecte de blocaj şi de inhibare a conduitei, anxietate, stări de stres şi teamă de insucces, cu efecte negative pentru rezultatele activităţii Cercetările referitoare la efectele celor două forme de motivaţie asupra rezultatelor activităţii au demonstrat faptul că cel mai favorabil efect îl are motivaţia pozitivă, care determină îmbunătăţirea continuă a performanţelor pe măsură ce este utilizată, în timp ce motivaţia negativă conduce la diminuarea acestora (E Hurlock)  Motivaţia intrinsecă - motivaţia extrinsecă Prin raportarea motivaţiei la sursa ei producătoare distingem alte două forme motivaţionale: motivaţia intrinsecă (directă) şi extrinsecă (indirectă) În cazul motivaţiei extrinseci, sursa declanşatoare a acţiunii se află în afara subiectului, această formă de motivaţie fiind exterioară acţiunii în cauză Dorinţa de a obţine anumite recompense sau beneficii, care pot fi de natură materială sau spirituală (nevoia de prestigiu, de obţinere a unui anumit statut social, de câştigare a admiraţiei altor persoane etc ) reprezintă câteva exemple de motive extrinseci care îl pot determina pe individ să desfăşoare o anumită activitate În toate aceste cazuri, motivul se află în afara activităţii propriu-zise, desfăşurarea acţiunii fiind susţinută de o recompensă exterioară acesteia Această formă de motivaţie se satisface prin obţinerea beneficiului extern Motivaţia intrinsecă îşi are sursa generatoare în interiorul subiectului, în nevoile, trebuinţele, dorinţele şi aspiraţiile acestuia De exemplu, interesul sau pasiunea pentru o activitate poate determina o persoană să depună eforturi considerabil crescute pe perioade mari de timp, ca şi aspiraţia continuă de îmbunătăţire a propriilor rezultate, nevoia de autodepăşire şi autoperfecţionare, dorinţa de succes etc Motivele intrinseci nu depind de vreo recompensă exterioară, ”recompensa” constând tocmai în realizarea cu succes a acţiunii sau în activitatea în sine Individul motivat intrinsec îşi găseşte satisfacţia chiar în activitatea pe care o desfăşoară, acesta fiind chiar specificul acestei forme de motivaţie: satisfacerea ei prin însăşi realizarea activităţii adecvate Funcţia generativă a motivaţiei intrinseci este foarte puternică, cercetările arătând că această formă de motivaţie funcţionează ca un veritabil sistem reglator care tinde să rămână tot timpul la un nivel optim de intensitate, ea îmbinând satisfacţia parţială, generată de ceea ce deja s-a atins în performanţă, cu o insatisfacţie generată de ceea ce nu s-a obţinut încă şi care se constituie într-un impuls de a merge mai departe Clasificarea prezentată este considerată ca fiind prea restrictivă, deoarece la baza acţiunilor umane reale se află o constelaţie de motive intrinseci şi extrinseci, activitatea fiind dublu motivată: şi din exterior şi din interior  Motivaţia cognitivă - motivaţia afectivă Prima îşi are originea în activitatea exploratorie, în nevoia de a şti, de a cunoaşte, forma ei tipică fiind curiozitatea epistemică pentru nou, complex, pentru schimbare Se numeşte cognitivă deoarece acţionează din interiorul proceselor cognitive, stimulând activitatea intelectuală Motivaţia afectivă este determinată de obţinere a afecţiunii, aprobării, consideraţiei etc din partea altor persoane Motivaţie şi performanţă Optimul motivaţional Motivaţia nu trebuie considerată un scop în sine, ci trebuie pusă în slujba obţinerii de performanţe înalte Din perspectiva diferitelor forme de activitate umană, ceea ce prezintă un interes teoretic şi practic este valoarea motivaţiei, adică relaţia dintre intensitatea acesteia şi nivelul performanţei Relaţia dintre intensitatea motivaţiei şi nivelul performanţei depinde de complexitatea activităţii (sarcinii) pe care subiectul o are de îndeplinit Dacă subiectul are de realizat sarcini simple (rutiniere, repetitive, cu multe componente automatizate), pe măsură ce creşte intensitatea motivaţiei, creşte şi nivelul performanţei atinse În sarcinile complexe, creşterea intensităţii motivaţiei determină creşterea nivelului performanţei, însă doar până la un anumit punct critic, după care creşterea în continuare a motivaţiei determină diminuarea ulterioară a performanţei Există aşadar un nivel optim al intensităţii motivaţiei care conduce la performanţă, acesta fiind tocmai optimul motivaţional Această lege a optimului motivaţional este ilustrată grafic în figura 1, în care se constată că între nivelul de activare (intensitatea motivaţiei) şi performanţa efectivă nu există o relaţie liniară decât până la un anumit punct sau nivel critic, dincolo de care un plus de motivare antrenează un declin al performanţei, supramotivarea prezentând aşadar efecte negative Există deci un optim motivaţional, care reprezintă zona cuprinsă între nivelul minim şi cel maxim şi care diferă de la o persoană la alta în funcţie de gradul de dificultate al sarcinii, de capacităţile individului, de echilibrul său emoţional, de însuşirile temperamentale etc În cazul submotivării, deci al unei intensităţi motivaţionale prea scăzute, conduita funcţionează în condiţiile unui deficit energetic, ceea ce va conduce la nerealizarea comportamentului şi, în final, la neatingerea scopului propus În mod asemănător, supramotivarea, în loc să contribuie la îmbunătăţirea rezultatelor, conduce dimpotrivă tot la performanţe slabe Aceasta deoarece organismul acţionează în condiţiile unui surplus energetic care l-ar putea dezorganiza, stresa şi obosi pe individ, acesta intrând în panică, lucrând impulsiv, sub presiune şi în nesiguranţă Apar acum modificări importante la nivelul tuturor proceselor psihice implicate în activitate: scade capacitatea de concentrare a atenţiei, predomină memorarea mecanică, gândirea este dezorientată, dezorganizată etc Supramotivarea dezorganizează activitatea, stresează şi oboseşte subiectul, îi epuizează fondul energetic înainte ca acesta să ajungă să se confrunte efectiv cu sarcina conducând, ca şi submotivarea, tot la eşec Relaţia dintre intensitatea motivaţiei şi nivelul performanţei depinde însă şi de modul în care subiectul apreciază gradul de dificultate al sarcinii efectuate În cazul subestimării activităţii de către subiect, prin aprecierea acesteia ca fiind mai facilă decât este în realitate, apare riscul submotivării anticipative care conduce la neglijarea sarcinii, în timp ce supraestimarea gradului de dificultate al activităţii conduce la supramotivare anticipativă, care atrage după sine stresul sau starea de trac în faţa acţiunii efective În consecinţă, pentru obţinerea unui optim de execuţie în cazul sarcinilor uşoare este necesară o oarecare intensificare a motivării prealabile şi actuale AFECTIVITATEA Conceptul de afectivitate Consideraţii generale privind afectivitatea Prin intermediul proceselor cognitive (percepţii, reprezentări, gândire, memorie, imaginaţie) omul ajunge să cunoască realitatea direct sau mijlocit Activitatea umană trebuie să dispună însă pe lângă motiv şi scop şi de un puternic suport energetic Atunci când ne întâlnim cu situaţii noi, neprevăzute, când trebuie să facem faţă acţiunii unor factori perturbatori, mijloacele pur intelectuale ne sunt utile, dar nu şi suficiente În aceste situaţii este adesea necesară detensionarea sau redistribuirea energiei organismului, aspect care se realizează cu ajutorul proceselor afective Cunoscând realitatea externă cu toate aspectele ei (obiecte, situaţii, fenomene, persoane, evenimente), omul nu se raportează indiferent la ea, ci dimpotrivă diferitele aspecte ale lumii externe ajung să trezească în conştiinţa subiectului anumite „rezonanţe” care iau forma proceselor afective Dacă obiectele, fenomenele, evenimentele lumii externe contribuie la satisfacerea anumitor trebuinţe, interese, dorinţe, scopuri, aspiraţii, idealuri, atunci acestea generează stări afective pozitive (mulţumire, plăcere, satisfacţie) Invers, nesatisfacerea trebuinţelor, scopurilor, intenţiilor, dorinţelor subiectului de către obiectele şi situaţiile lumii externe dă naştere unor trăiri afective negative (frustrare, nemulţumire, insatisfacţie) Procesele afective reflectă relaţia omului cu diferitele aspecte ale lumii externe sub forma trăirilor atitudinale Acelaşi obiect sau situaţie externă poate produce la acelaşi subiect trăiri afective diferite, la fel cum acelaşi eveniment, situaţie, obiect pot determina stări afective diferite la persoane diferite De exemplu, una şi aceeaşi situaţie externă poate fi trăită ca frustrantă, tensionantă pentru o persoană, în timp ce alteia ajunge să-i producă stări afective pozitive, de mulţumire şi satisfacţie Mai mult, chiar acelaşi subiect poate trăi stări afective diferite în aceeaşi situaţie, în momente de timp diferite, în funcţie de gradul în care situaţia externă a ajuns să-i satisfacă sau nu anumite trebuinţe şi necesităţi interne Din cele de mai sus rezultă că important pentru individ nu este stimulul extern în sine (reprezentat de situaţiile, evenimentele, obiectele etc lumii externe), cât mai ales valoarea, semnificaţia pe care acesta îl are pentru subiect Trăirile afective rezultă tocmai din modul subiectiv în care omul se raportează la realitatea externă Proprietăţile proceselor afective Caracterul subiectiv se referă la faptul că trăirile afective sunt proprii unei persoane, ele ţin de subiectivitatea individului Intensitatea reprezintă forţă, tăria, profunzimea cu care trăirile afective se manifestă Această proprietate depinde de valoarea afectivă a stimulului, de semnificaţia lui pentru subiect, dar şi de capacitatea afectivă a persoanei însăşi Durata constă în întinderea, persistenţa în timp a trăirii afective Trăirile afective pot fi pasagere, de scurtă durată (emoţiile, dispoziţiile, afectele) sau durabile, persistente (sentimentele, pasiunile) O trăire afectivă poate persista în timp chiar dacă stimulul care a generat-o nu mai este prezent Polaritatea se referă la tendinţa stărilor afective de a gravita în jurul polului pozitiv sau al celui negativ, ele având un caracter plăcut sau neplăcut, stenic sau astenic, încordat sau destins, tensional sau relaxant Trăirile afective sunt polare, fiind grupate în perechi (bucurie-tristeţe, simpatie-antipatie), dar nu sunt şi exclusiv polare În realitate, o trăire afectivă este predominant de un fel sau altul De asemenea, nu totdeauna o trăire afectivă pozitivă este şi stenică, mobilizatoare (ex bucuria succesului) Polaritatea trăirilor afective depinde de particularităţile situaţiei, dar mai ales de particularităţile persoanei: ceea ce pentru cineva este plăcut pentru altul poate fi neplăcut Mobilitatea exprimă trecerea de la o fază la alta în interiorul aceleaşi trăiri emoţionale sau trecerea de la o stare afectivă la alta Nu trebuie confundată cu labilitatea trăirilor afective care se manifestă ca o fluctuaţie extremă a acestora, neconcordantă cu particularităţile situaţiei, fiind un indiciu al slăbiciunii, imaturităţii sau chiar patologiei proceselor afective Expresivitatea exprimă capacitatea stărilor afective de a se exterioriza sub forma expresiilor emoţionale Expresiile emoţionale împreună cu stările afective care le-au generat şi cărora li se subordonează formează conduita emoţional-expresivă Orice proces emoţional presupune trei dimensiuni (aspecte): - modificările organice, vegetative care apar simultan şi însoţesc trăirea afectivă (modificări ale activităţii cardiace, ritmului respirator, tensiunii musculare, compoziţiei sângelui, activităţii electrice a creierului etc ); - manifestările comportamentale externe concretizate în gesturi, mimică, pantomimică, modificări ale vocii etc , toate acestea fiind accesibile observaţiei; - trăirea afectivă propriu-zisă care reprezintă aspectul subiectiv, intern al procesului emoţional Clasificarea proceselor afective După proprietăţile de care dispun (intensitate, durată, mobilitate, expresivitate), după gradul lor de conştientizare (puternic/slab conştientizate), precum şi după formele motivaţionale din care izvorăsc (din satisfacerea/nesatisfacerea trebuinţelor, scopurilor, aspiraţiilor etc ), procesele afective se împart în următoarele categorii (I Radu, 1991): a) procese afective primare din care fac parte dispoziţiile organice şi afectele; b) procese afective complexe: emoţiile propriu-zise şi dispoziţiile afective; c) procese afective superioare: sentimentele şi pasiunile Dispoziţiile organice sunt stări afective difuze care însoţesc starea de sănătate sau de boală, de oboseală, precum şi diferitele manifestări organice Afectele sunt trăiri afective simple, impulsive, puternice, foarte intense şi violente, de scurtă durată, cu apariţie bruscă şi desfăşurare impetuoasă Sunt foarte apropiate de nivelul biologic, al instinctelor, fiind însoţite de o expresivitate bogată şi manifestându-se direct şi necontrolat, conducând chiar la acte necugetate Se supun greu controlului conştient, dominarea unui afect fiind posibilă dacă efortul de stăpânirea a acestuia are loc chiar în stadiul său iniţial de apariţie Exemple: groaza, spaima, teroarea, mânia, plânsul isteric, râsul în hohote etc Emoţiile sunt procese afective de scurtă durată, active şi intense, care se dezvoltă gradat, procesual şi care posedă un grad mai mare de diferenţiere şi de interiorizare Au o orientare precisă, fiind determinate de un anumit obiect, persoană sau situaţie şi având prin urmare un caracter situaţional: nu ne este frică în general, ci de o situaţie sau de ceva anume, la fel cum bucuria, tristeţea, simpatia, antipatia, admiraţia, dezgustul deznădejdea, speranţa, dispreţul, ca şi alte emoţii sunt provocate de ceva anume, ele apărând ca efect al satisfacerii sau nesatisfacerii de către acestea a unor trebuinţe, dorinţe, nevoi interne ale subiectului Emoţiile se asociază în cupluri contradictorii (mânie-relaxare, admiraţie-dispreţ etc ), putând fi emoţii stenice (cele care sporesc activismul persoanei, măresc forţa şi energia ei) şi astenice (care diminuează energia şi activismul persoanei, determinând la pasivitate, la inhibarea acţiunii) Dispoziţiile afective sunt stări afective difuze şi generalizate, de intensitate variabilă şi durată relativă Sunt vagi, discrete şi alcătuiesc un fel de fond emoţional care ne colorează comportamentul şi activitatea noastră de zi cu zi Chiar dacă nu întotdeauna individul îşi dă seama de cauza dispoziţiei sale, aceasta nu înseamnă că nu există o cauză anume, de care însă momentan individul nu este conştient Dacă dispoziţiile afective se repetă timp îndelungat, ele ajung să se generalizeze şi să se transforme în trăsături de caracter Astfel, spunem despre unele persoane că sunt firi vesele, optimiste sau dimpotrivă mohorâte, triste, taciturne, aceste trăsături ale lor formându-se tocmai prin repetarea şi prelungirea în timp, în personalitatea subiectului respectiv, a dispoziţiilor afective trăite de acesta Sentimentele sunt procese afective intense, de lungă durată, relativ stabile, specific umane şi condiţionate social-istoric Prin gradul lor crescut de stabilitate şi de generalitate, ele iau forma atitudinilor afective care se păstrează multă vreme, uneori chiar toată viaţa, chiar şi atunci când situaţiile noi provoacă noi sentimente Sentimentele includ componente de ordin intelectual, motivaţional, voluntar şi ajung să caracterizeze omul ca personalitate Se nasc din emoţii prin a căror repetare ajung să se stabilizeze şi să se generalizeze Sentimentele pot fi de următoarele tipuri: - intelectuale, care apar în procesul cunoaşterii: curiozitatea epistemică, nevoia de cunoaştere şi creaţie, mirarea, îndoiala, dragostea de adevăr etc ; - estetice, apărute în procesul reflectării frumosului din viaţă, natură şi societate: admiraţia, extazul etc ; - morale: patriotismul, datoria, sentimentul responsabilităţii etc ; - sociale, apărute în relaţiile interumane: sociabilitatea, politeţea, respectul, toleranţa etc ; - sentimente ale eu-lui: speranţa, demnitatea, sentimentele de superioritate sau de inferioritate etc Pasiunile sunt sentimente cu orientare, grad de stabilitate şi de generalitate foarte mari şi care antrenează în desfăşurarea lor întreaga personalitate Pasiunile sunt trăiri afective complexe, stabile, durabile şi organizate, putând fi de două tipuri: - pasiuni nobile (lucide) cu efecte benefice pentru subiect şi pentru activitatea acestuia; exemple: pasiunea pentru cunoaştere, pentru creaţie etc ; - pasiuni negative, oarbe, denumite şi patimi sau vicii (pasiunea pentru alcool, jocuri de noroc etc ) Dispun de o forţă motivaţională puternică antrenând întreaga personalitate în desfăşurarea unei activităţi În prezenţa pasiunii, timpul dedicat unei activităţi pare a fi mult mai scurt decât este în realitate Pasiunea determină o astfel comprimare a timpului în plan subiectiv, în timp ce timpul fizic, obiectiv rămâne acelaşi De asemenea, efortul depus pare a fi mult mai redus, deşi în plan obiectiv, cantitatea de efort depusă rămâne aceeaşi Rolurile proceselor afective  Rol de adaptare, organizare şi de reglare al conduitei umane Acest rol se realizează însă diferit, după cum urmează: • atunci când trăirile afective au o intensitate crescută sau când individul se confruntă cu situaţii noi, neprevăzute, cu care nu s-a mai întâlnit în experienţa sa anterioară şi pentru care nu şi-a elaborat încă modele adecvate de comportament, procesele afective produc o dezorganizare a conduitei persoanei, devenind o piedică în calea realizării eficiente a unei activităţi În aceste situaţii, trăirile afective apărute au un caracter dezadaptativ pentru că blochează individul, îl paralizează sau îl determină să acţioneze haotic, necontrolat, îl fac agresiv sau neputincios, efectele asupra conduitei fiind vizibil negative; • dacă însă trăirile afective au o intensitate medie, ele apărând în situaţii cu care individul s-a mai întâlnit în experienţa sa anterioară şi pentru care şi-a elaborat deja modele adecvate de comportament, procesele afective au rol de organizare a conduitei persoanei În acest caz, efectul trăirilor afective este unul dinamizant, adaptativ, benefic pentru activitatea desfăşurată şi pentru rezultatele acesteia  Rol de susţinere energetică a activităţii Alături de motivaţie, afectivitatea este un mecanism stimulator – energizant, procesele afective contribuind la susţinerea energetică a organismului, la redistribuirea resurselor energetice ale acestuia în funcţie de specificul situaţiilor cu care individul se confruntă, prin tensionarea sau detensionarea individului Procesele afective furnizează energia necesară funcţionării proceselor cognitive, în anumite condiţii ele dobândind un caracter stimulator sau inhibitor pentru activitatea desfăşurată  Rol în procesul cunoaşterii interpersonale Prin afectivitate oamenii se raportează nu doar la obiectele, fenomenele şi situaţiile obiective ale realităţii externe, ci şi unii la alţii C SUBSISTEMUL REGLATOR VOINŢA Pentru organizarea şi desfăşurarea cu succes a unei activităţi este adesea necesar un efort voluntar Voinţa reprezintă procesul psihic complex de autoreglaj superior realizat prin mijloace verbale şi constând în acţiuni de mobilizare şi concentrare a energiei psihonervoase în direcţia depăşirii obstacolelor şi atingerii scopurilor conştient stabilite Caracterizare generală Reglajul voluntar reprezintă cea mai importantă caracteristică a voinţei El se poate manifesta fie ca implicare activă, iniţiere şi susţinere a activităţilor, fie ca frânare, amânare a acestora Efortul voluntar constă într-o mobilizare a resurselor fizice, intelectuale, emoţionale ale persoanei prin intermediul mecanismelor verbale (cuvântului) Caracteristicile reglajului voluntar sunt: 1 se realizează în vederea atingerii unor scopuri conştiente, care sunt formulate verbal; 2 presupune decizia şi intenţia de atingere a scopului, de efectuare a acţiunii corespunzătoare Deseori, în activităţile voluntare complexe una şi aceeaşi trebuinţă a subiectului poate fi satisfăcută în moduri diferite, prefigurate în scopuri diferite, caz în care trebuie să se realizeze o alegere cât mai bună şi să se formuleze şi intenţia de realizare sau nu a acelui scop Decizia şi intenţia presupun comenzi şi autocomenzi formulate verbal (funcţia reglatorie a limbajului) 3 Reglajul voluntar presupune nu numai decizia, intenţia şi prefigurarea scopului, ci şi anticiparea în plan mental a desfăşurării acţiunii pe tot parcursul ei Planul mental are o funcţie cognitivă deoarece reflectă situaţiile concrete de realizare a scopului, fiind o imagine mentală anticipativă cu care se confruntă orice etapă a acţiunii pe măsură ce aceasta este realizată Pe baza acestei confruntări, se reorganizează şi se corectează acţiunea Planul mental cuprinde reprezentarea scopului final, a situaţiei în care va avea loc acţiunea, imaginea acţiunii cu toate fazele şi etapele ei de desfăşurare Planul mintal se alcătuieşte prin mijlocirea sistemului verbal, al reprezentărilor anterioare, al stocării în memorie a unor acţiuni desfăşurate anterior etc 4 Realizarea scopului propus presupune depăşirea anumitor obstacole (bariere, dificultăţi) Acestea pot fi subiective, interioare (ţin de subiectul însuşi) sau obiective, exterioare (ţin de condiţiile materiale ale acţiunii, de relaţiile cu alţii) De exemplu, în activitatea de învăţare, obstacolul poate fi reprezentat de o lacună în cunoştinţele anterioare, de nestăpânirea unor procedee, operaţii, deprinderi necesare, ceea ce presupune un reglaj special pentru însuşirea şi perfecţionarea lor Orice obstacol trebuie evaluat prin raportare la subiect, la posibilităţile, aptitudinile şi aspiraţiile sale Unul şi acelaşi obstacol poate fi diferit pentru persoane diferite sau chiar pentru una şi aceeaşi persoană în situaţii diferite 5 Efortul voluntar depus depinde de cantitatea şi calitatea obstacolelor cu care subiectul se confruntă până la atingerea scopurilor 6 Efortul voluntar depinde direct proporţional şi de valoarea scopului care trebuie atins, de semnificaţia acestuia pentru subiect 7 Efortul voluntar nu se identifică cu efortul muscular, el fiind o modalitate de mobilizare şi organizare a energiei psihonervoase 8 Reglajul voluntar este trăit ca o încordare internă, ca o tensiune psihică în vederea atingerii scopului, moment însoţit de satisfacţie dar şi de oboseală, dacă se prelungeşte prea mult De aceea, pentru realizarea unor activităţi complexe şi de durată este necesară îmbinarea activităţilor voluntare, cu cele involuntare, a reglajului superior cu formele sale elementare Reglajul voluntar se exercită asupra activităţii de ansamblu, dar şi asupra tuturor componentelor ei Activitatea Orice activitate umană prezintă o structură ierarhică, fiind alcătuită din unităţi structurale mai simple: acţiuni, operaţii, mişcări (acte psihice) Activitatea este întotdeauna conştientă, voluntară şi motivată, dispune de scopuri proprii şi de o organizare mai mult sau mai puţin complexă Acţiunile nu au o motivaţie proprie, ci sunt impulsionate de motivul activităţii căreia i se subordonează Au însă un scop propriu şi pot fi voluntare sau involuntare, conştiente sau automatizate De exemplu, faţă de activitatea de învăţare, alcătuirea unui plan de idei, a unei scheme apar ca acţiuni Reuşita activităţii depinde adesea de gradul de însuşire al acţiunilor sale Dacă acţiunile sunt în faza iniţială de însuşire, ele vor necesita un reglaj voluntar crescut ceea ce va perturba reglajul general al activităţii a cărei componentă este La rândul său, acţiunea e alcătuită din elemente numite operaţii Operaţia nu dispune nici de motiv, nici de scop propriu, însă are un conţinut specific Ele sunt larg transferabile, au o desfăşurare cu un control voluntar numai de ansamblu, dar pot să se desfăşoare involuntar Cu cât sunt mai bine elaborate şi însuşite, cu atât sunt facilitate acţiunile şi activităţile în care ele se integrează Aceleaşi operaţii pot fi integrate în variate acţiuni şi activităţi Mişcările sunt elemente structurale ale operaţiilor Reglajul voluntar se realizează atât asupra acţiunilor şi activităţilor, cât şi asupra componentelor acestora, fapt care ne permite să vorbim de percepţie voluntară, memorie, imaginaţie şi atenţie voluntară Etapele activităţilor voluntare Numim voluntară acea acţiune care se desfăşoară pe baza conştientizării motivului, a scopului, a mijloacelor de atingere a scopului, a efectelor, a eventualelor erori şi a intervenţiei corectoare a subiectului În plan psihologic, reglajul voluntar se desfăşoară în mai multe faze, mai mult sau mai puţin complexe şi de durată variabilă în funcţie de complexitatea activităţii în cadrul căreia se efectuează 1 Prima fază a reglajului voluntar o constituie apariţia motivaţiei activităţii În această etapă are loc actualizarea unor motive, care generează anumite scopuri şi se realizează orientarea preliminară spre ele Reglajul voluntar este abia la început După formularea scopului apare intenţia de realizare a acestuia şi se conturează planul mental al acţiunii 2 Al doilea moment al reglajului voluntar este analiza şi lupta motivelor generată de apariţia mai multor motive şi legate de ele, a mai multor scopuri Unele pot fi atrăgătoare pentru subiect deoarece aduc satisfacţii imediate, altele pot fi mai puţin tentante prin rezultatele lor imediate, dar sunt importante pentru viitor Motivele apărute pot fi chiar opuse şi atunci între ele se dă chiar o „luptă” Motivele sunt analizate, comparate, fiind apreciate avantajele şi dezavantajele alegerii unuia sau celuilalt 3 Momentul următor al reglajului voluntar îl reprezintă luarea hotărârii (decizia) în urma deliberării Pe baza stabilirii ierarhiei motivelor, în funcţie de gradul lor de importanţă sau de eficienţă, se ia decizia de efectuare a acţiunii corespunzătoare Unele motive sunt reţinute, altfel sunt amânate sau chiar respinse Pe baza hotărârii, apare intenţia de a acţiona şi se definitivează planul mintal de desfăşurare a acţiunii 4 Dacă împrejurările sunt favorabile se trece la faza execuţiei care se realizează secvenţial Deoarece pot apărea diferite dificultăţi şi obstacole, această fază necesită adesea un efort mare şi îndelungat, reprezentând indicatorul obiectiv de dezvoltare a voinţei Este posibil chiar ca execuţia să fie amânată sau situaţia concretă să prezinte asemenea particularităţi încât să fie necesar să se revină la momentele anterioare, mai ales la cel al deliberării şi luării unei noi hotărâri 5 În etapa finală are loc verificarea rezultatului obţinut şi formularea unor concluzii pentru viitor Acest aspect se relizează pe baza conexiunii inverse Calităţile voinţei Voinţa se formează prin executarea în cursul vieţii a nenumărate acţiuni voluntare cerute de împrejurări, dar şi prin exerciţii speciale Treptat, se dobândesc anumite calităţi de voinţă care caracterizează capacitatea de efort voluntar a unei persoane, cele mai importante fiind: - puterea voinţei reprezintă intensitatea efortului depus în confruntarea cu obstacolele importante; opusul ei este slăbiciunea voinţei; - perseverenţa presupune realizarea unui efort voluntar pe o perioadă lungă de timp, chiar în condiţiile în care, aparent, nu ar fi posibilă continuarea activităţii; opusul ei este încăpăţânarea, însuşire negativă a voinţei, manifestată prin urmărirea cu obstinaţie a unui scop deşi este clar că împrejurările nu oferă nici o şansă de reuşită, analiza logică relevând caracterul imposibil; încăpăţânarea evidenţiază inerţia şi lipsa de flexibilitate în gândire şi acţiune; - tăria şi fermitatea voinţei se exprimă în capacitatea de a suporta dificultăţile, privaţiunile; - independenţa şi iniţiativa definesc gradul de autodeterminare şi se exprimă în tendinţa constantă de a lua hotărâri pe baza chibzuinţei proprii; - promptitudinea deciziei constă în rapiditatea cu care subiectul deliberează într-o situaţie complexă şi urgentă, adoptând hotărârea ce mai potrivită; opusul ei este nehotărârea sau tergiversarea; - stăpânirea de sine presupune capacitatea de autocontrol voluntar în situaţii dificile de viaţă şi de activitate Alte calităţi ale voinţei sunt hotărârea, consecvenţa, tenacitatea, curajul, spiritul de disciplină, autocontrolul etc Însuşirile de voinţă odată stabilizate devin trăsături volitive de caracter, voinţa reprezentând „coloana vertebrală” a caracterului persoanei Formarea şi dezvoltarea voinţei permite omului să convertească determinarea în autodeterminare, controlul în autocontrol, reglarea în autoreglare, educaţia în autoeducaţie Prin educarea voinţei se realizează nu numai reglarea conştientă a activităţilor şi comportamentelor, ci şi dezvoltarea şi realizarea personalităţii, care este nu numai creată, determinată şi influenţată din exterior, ci se şi autocreează ATENŢIA face parte din categoria mecanismelor psihice reglatoare Ea reprezintă fenomenul psihic de orientare şi concentrare selectivă a energiei psihonervoase asupra unor obiecte, fenomene sau sarcini, ceea ce are ca efect reflectarea lor mai profundă Caracterizare generală Atenţia nu este un proces psihic propriu-zis, deoarece ea nu are un conţinut informaţional-reflectoriu propriu, ci o funcţie psihică având rol de premisă, condiţie, factor facilitator al proceselor de cunoaştere şi al activităţilor psihice (de învăţare, muncă, practice etc ) Atenţia modulează tonusul nervos necesar bunei desfăşurări a celorlalte procese şi activităţi psihice conştiente, uşurând desfăşurarea optimă a acestora Percepem, memorăm, gândim, învăţăm mult mai bine atunci când suntem atenţi Reuşita oricărei activităţi depinde, în mare măsură, de atenţia cu care o realizăm Atenţia apare numai pe fondul stării de veghe, ea fiind un mecanism de focalizare a conştiinţei asupra unui obiect, sarcini etc Caracteristicile atenţiei sunt: 1 orientarea precisă (direcţionarea) spre ceva anume, 2 selectivitatea, adică orientarea spre anumiţi stimuli, 3 concentrarea optimă a energiei psihonervoase spre ceea ce este obiectul ei aflat în focarul de conştiinţă clară şi care este bine reflectat, în timp ce restul obiectelor sunt mai vag, mai imprecis reflectate Clasificarea formelor atenţiei 1 După direcţia de orientare, atenţia poate fi internă sau externă 2 După natura reglajului, atenţia poate fi involuntară, voluntară şi postvoluntară Atenţia involuntară este forma cea mai simplă, prezentă şi la animale, care se manifestă spontan, neintenţionat, fără intenţie şi efort Ea poate apărea sub influenţa a două categorii de factori: interni şi externi Factorii externi care pot determina apariţia atenţiei involuntare sunt: apariţia unor stimuli puternici, noutatea şi neobişnuitul stimulilor, caracterul dinamic, mobil al unui stimul pe un fond static, gradul de complexitate al unui stimul, apariţia sau dispariţia sa bruscă (intermitenţa), conturul cromatic special, natura stimulului (imaginile trezesc mai repede atenţia involuntară decât simbolurile verbale, figurile umane mai uşor şi mai rapid decât imaginea lucrurilor), poziţia stimulului în câmpul perceptiv (stimulii cu o poziţie centrală se impun mai uşor atenţiei decât cei periferici) etc Factorii interni care stimulează şi menţin atenţia involuntară sunt: semnificaţia unui stimul pentru subiect, gradul său de interes, rezonanţa sa afectivă etc Cu cât un stimul corespunde mai mult intereselor, dorinţelor, scopurilor, motivaţiilor, trăirilor afective ale unei persoane, cu atât acesta va trezi mai rapid atenţia involuntară Această formă a atenţiei este avantajoasă deoarece nu generează oboseală Dezavantajul constă în faptul că atenţia involuntară se dovedeşte ineficientă în activităţile complexe, dificile, de lungă durată, monotone, neplăcute Atenţia voluntară reprezintă o formă superioară de atenţie, atât prin mecanismele ei de producere, cât şi prin efectele ei pentru activitatea omului Este intenţionată şi autoreglată conştient Autoreglajul voluntar se exprimă în orientarea intenţionată spre obiectul atenţiei, prin intensificarea activităţii psihice, inhibarea voită a altor preocupări colaterale, izolarea de excitanţi perturbatori sau limitarea influenţei acestora, menţinerea stării de concentrare pe toată durata îndeplinirii activităţii Un rol hotărâtor în orientarea atenţiei voluntare îl are cuvântul, care o face stabilă şi selectivă Orientarea şi concentrarea atenţiei se poate face însă şi prin limbaj interior, când ne propunem singuri să fim atenţi Factorii care facilitează manifestarea atenţiei voluntare sunt: a) stabilirea clară şi precisă a scopurilor activităţii (când acestea sunt vagi, atenţia se concentrează greu), b) stabilirea momentelor activităţii şi identificarea celor mai dificile care cer o atenţie încordată, c) sublinierea semnificaţiei activităţii, arătându- se efectele pozitive ale finalizării ei, d) asigurarea unei ambianţe favorabile şi eliminarea sau diminuarea influenţei factorilor perturbatori Deşi indispensabilă realizării activităţilor complexe, dificile, atenţia voluntară apare şi se menţine cu efort, cu consum energetic şi nu se poate manifesta un timp nelimitat, folosirea ei îndelungată conducând la oboseală Atenţia postvoluntară reprezintă forma cea mai eficientă şi mai consolidată a atenţiei Prin exersarea un timp mai îndelungat a atenţiei voluntare se ajunge la automatizarea acesteia, la reducerea treptată a efortului necesar pentru concentrare şi stabilitate Între aceste trei forme ale atenţiei nu există o separaţie netă Însuşirile atenţiei şi educarea lor Atenţia dispune nu doar de forme diferite, ci şi de o serie de însuşiri sau trăsături (pozitive şi negative) care pot să faciliteze sau să perturbe realizarea diverselor activităţi Volumul atenţiei se exprimă în numărul de elemente care pot fi cuprinse simultan în câmpul atenţiei Asupra acestora, atenţia se poate orienta şi concentra simultan cu acelaşi grad de claritate La adult, volumul mediu al atenţiei este de minim 5 - maxim 9 elemente recepţionate simultan Acest număr variază în funcţie de: gradul de asemănare al obiectelor, de posibilitatea de a le reuni într-un ansamblu printr-o semnificaţie comună, de vârsta subiectului, de gradul de dezvoltare al cunoştinţelor lui, de starea lui de sănătate sau de oboseală Volumul atenţiei poate fi crescut prin: organizarea în structuri cu sens a elementelor, prin scăderea complexităţii lor (dacă au puţine proprietăţi, uşor de distins se vor recepţiona în număr sporit), prin creşterea interesului subiectului pentru ceea ce percepe, prin antrenament special şi activitate profesională Stabilitatea atenţiei se referă la persistenţa în timp a orientării şi concentrării atenţiei Depinde de o serie de factori cum sunt: importanţa sarcinii asupra căreia se concentrează atenţia, caracterul ei atractiv, durata activităţii, particularităţile de vârstă (la preşcolar, stabilitatea atenţiei este de 12-15 minute, la şcolarul mic, de maxim 20-25 minute, la şcolarul mar, de circa 40-50 de minute) Stabilitatea atenţiei este însă relativă, deoarece prin natura funcţionării circuitelor nervoase există cel puţin 3 scurte întreruperi sau blocaje (fluctuaţii) ale atenţiei la fiecare minut Opusul stabilităţii este labilitatea atenţiei Concentrarea exprimă gradul de claritate şi de intensitate al atenţiei şi delimitarea ei de influenţele perturbatoare Concentrarea reflectă cel mai fidel esenţa atenţiei ca mecanism activator şi optimizator al activităţii psihice Prezenţa ei creşte eficienţa proceselor cognitive Depinde de factori ca: gradul de semnificaţie şi de importanţă al sarcinii, interesul pentru activitatea desfăşurată, gradul de organizare şi de structurare al activităţii, antrenamentul special de rezistenţă la factori perturbatori Opusul ei este distragerea atenţiei Mobilitatea (flexibilitatea) atenţiei constă în deplasarea şi reorientarea atenţiei de la un obiect la altul, de la o activitate la alta, într-un interval de timp optim Acesta trebuie să fie de maxim 1/6 sec Dacă acest prag este mai mare, apare inerţia atenţiei Varietatea şi profunzimea intereselor, bogăţia cunoştinţelor măresc flexibilitatea atenţiei Distributivitatea atenţiei se referă la capacitatea de a se desfăşura simultan două sau mai multe activităţi, cu condiţia ca cel puţin una din ele să fie automatizată, adică transformată în deprindere Datorită ei elevul poate să ia notiţe, să fie atent la conţinutul celor spune de profesor şi, în acelaşi timp, să exploreze vizual ceva anume Această însuşire este solicitată îndeosebi în activităţile complexe, cu un câmp larg al percepţiei sau al problematicii de gândire şi de acţiune practică Educarea atenţiei presupune educarea formelor şi însuşirilor ei, prin formarea şi dezvoltarea unor interese largi, stabile şi profunde Cu cât un subiect deţine mai multe informaţii din domenii diverse, cu cât el dispune de mai multe „puncte de sprijin”, cu atât va fi mai atent voluntar sau chiar involuntar Baza educării atenţiei voluntare o constituie educarea voinţei 